«Παντρεύτηκα στα 18 και χώρισα ένα χρόνο μετά» | Zappit\nHome / Showbiz / «Παντρεύτηκα στα 18 και χώρισα ένα χρόνο μετά»\n«Παντρεύτηκα στα 18 και χώρισα ένα χρόνο μετά»\nΠέμπτη, 16.3.2017, 16:47\nΗθοποιός αποκαλύπτει άγνωστες πτυχές της προσωπικής της ζωής....\nΗ Τέτη Σχοινάκη είναι άνθρωπος που κρατά την προσωπική της ζωή προστατευμένη, για αυτό και ελάχιστα πράγματα είναι γνωστά για εκείνη. Η ηθοποιός μίλησε στο περιοδικό Λοιπόν και στην Ρενέ Σαραντινού για το γάμο που έκανε στα 18 της χρόνια και το χωρισμό της ένα χρόνο μετά, ενώ αποκάλυψε ότι επί 20 χρόνια διατηρούσε σχέση, αν και δεν συγκατοίκησε ποτέ…\nΈχετε δική σας οικογένεια; «Όχι, είμαι μόνη μου. Δεν είμαι παντρεμένη, δεν έχω παιδιά. Παντρεύτηκα μια φορά σε ηλικία 18 ετών και χώρισα ένα χρόνο μετά, στα 19 μου. Δεν μου έφταιγε ο άνθρωπος, για να μην πει κανείς «που έπεσε η κοπέλα;». Αλλά δεν μου πήγε ποτέ αυτό το σχήμα, γενικότερα, δεν είμαι άνθρωπος της συμβίωσης. Είχα μια σχέση 20 χρόνια, υπάρχει πιο σταθερό από αυτό; Αυτό είναι 3 γάμοι μαζεμένοι, αλλά ο καθένας στο σπίτι του.»\nΔιατηρούσατε σχέση 20 ετών και δεν συγκατοικήσατε ποτέ; «Ναι. Θέλω το χώρο και το χρόνο δικό μου. Εγωιστικό; Εγωιστικό.»\nΠερνώντας τα χρόνια, δεν υπάρχει μεγαλύτερη ανάγκη συντροφικότητας; «Όχι, δεν θέλω. Αυτό θα μου έδινε μια αίσθηση αδυναμίας, δηλαδή, τώρα που είμαι λίγο πιο αδύναμη, όπως περνάνε τα χρόνια, ότι θέλω κάποιον να στηριχτούμε μαζί. Δεν είναι κακό, αλλά εγώ δεν το θέλω. Αφού επέλεξα να ζω μόνη στη δυνατή και στην αδύνατη στιγμή μου, θα το τελειώσω έτσι. Δεν είμαι μονόχνοτος άνθρωπος, ούτε μόνη, είμαι μοναχική. Σύμμαχο στη ζωή είχα την Τέτη. Μετά έχω κάποιους φίλους, φίλες, στενό κύκλο, 4-5 άτομα που ξέρω ότι θα είναι δίπλα μου σε μια δύσκολη στιγμή, όπως κι εγώ σε εκείνους. Έχω αντιμετωπίσει αρκετά δύσκολα πράγματα, αλλά είμαι πολύ δυνατή, αντέχω.»


«Έφυγες και συ, παιδί μου» – fwords.gr\n«Έφυγες και συ, παιδί μου»\nτης Δέσποινας Τσαναξή\nΉταν Σάββατο, 20 Ιουλίου. Σήμερα ήταν ο γάμος της κόρης της. Μία από τις καλύτερες μέρες της ζωής της. Σήμερα τα πάντα έλαμπαν από ευτυχία. Εκατοντάδες χαμογελαστά πρόσωπα έκαναν την εμφάνισή τους και ευχές λαμπροφόρες έδιναν στο παντρεμένο ζευγάρι. Άσπρο και κόκκινο, ήταν τα χρώματα που κυριαρχούσαν. Έρωτας, ελπίδα και αγνότητα ήταν τα συναισθήματα που πλημμύριζαν τους παρευρισκόμενους.\nΚάπου στο βάθος της εκκλησιάς μπορούσες να διακρίνεις την παρουσία της. Σιωπηλή και διακριτική μητέρα, με μία πάντα μεγαλοπρεπή εμφάνιση, βαθιά συγκινημένη για το χαρμόσυνο γεγονός, στεκόταν πίσω-πίσω και καμάρωνε τα αγαπημένα της παιδιά. Πέρα όμως από αυτή την ανεξάντλητη χαρά, στα μάτια δεν έπαψε στιγμή να καθρεφτίζεται μία θλίψη.\nΌταν τελείωσε ο γάμος και το γλέντι, όταν τα φώτα έσβησαν και οι καλεσμένοι αποχωρούσαν σιγά-σιγά, η μητέρα φίλησε στοργικά την κόρη και τον γαμπρό της και κατευθύνθηκε μόνη προς το σπίτι. Ανέβηκε την μεγάλη σκάλα και βγήκε κατευθείαν στην βεράντα. Άναψε ένα τσιγάρο, και καθώς παρατηρούσε την κάφτρα του να καίει, ξέσπασε σε δάκρυα. Σκεφτόταν πως το κοριτσάκι της, της έφυγε πια. Δεν θα τη μεγάλωνε άλλο, δεν θα τη φρόντιζε, δεν θα τη νανούριζε όπως όταν ήταν μικρή για να την πάρει γλυκά ο ύπνος. Όλα αυτά τώρα θα γινόντουσαν η όμορφη «συνήθεια» κάποιου άλλου.\n-«Αχ, αγάπη μου, μεγάλωσες και μου έφυγες» είπε αναστενάζοντας, κοιτώντας τον βαθύ σκοτεινό ουρανό.\nΚαι καθώς παρατηρούσε τα αστέρια και αναρωτιόταν τι άλλες εκπλήξεις και δοκιμασίες της επιφυλάσσει η ζωή, το μυαλό της άρχισε να ανατρέχει στα παιδικά της χρόνια. Έτσι, πήρε το άλμπουμ το φωτογραφιών, το άνοιξε και είδε μέσα όλες της τις αναμνήσεις. Από τα πρώτα της γενέθλια μέχρι και από τον γάμο της.\nΚαι τότε άνοιξαν οι ουρανοί. Τα δάκρυα έκαιγαν το πρόσωπό της, το μυαλό της άρχισε να παίρνει γρήγορες στροφές –μη μπορώντας πλέον να το ελέγξει-, και η καρδιά της χτυπούσε δυνατά. Ξαφνικά ξεπρόβαλλαν όλα αυτά τα αναπάντητα γιατί που είχε καλά κρύψει μέσα της. Οι σκέψεις ερχόντουσαν σαν βολίδες στο νου της. Και το «παιδί» που είχε κλειδώσει βαθιά στην ψυχή της, το ένιωθε να χτυπάει τα κάγκελα της φυλακής του και να διαδηλώνει βουβά για την ελευθερία του.\nΌσο και αν παρατηρούσε τις φωτογραφίες από την παιδική της ηλικία διαπίστωσε πως οι τότε καταστάσεις και τα συναισθήματά που είχε αναπτύξει είχαν σβήσει κάθε αποτύπωμα της παιδικότητάς της.\nΕίχε σκληρύνει από δεκατρία χρονών. Σκλήρυνε λοιπόν, για να αντιμετωπίσει τους συνεχείς καβγάδες, τον μετέπειτα χωρισμό των γονιών της και την εγκατάλειψη του πατέρα της. Είχε βάλει αγκάθια γύρω της και δεν άφηνε κανέναν να την πλησιάσει. Είχε σταματήσει να λέει σ’ αγαπώ και ζητούσε συνεχώς συγνώμη, νομίζοντας πως αυτή ευθύνεται για κάθε κακό. Φοβόταν να έρθει σε επαφή με ανθρώπους και να αναπτύξει σχέσεις μαζί τους γιατί ήξερε πως δεν θα κρατήσουν για πάντα.\nΑυτό το για πάντα ήταν που την τρομοκρατούσε και συνάμα την πλήγωνε. Μα, δεν είχε συνειδητοποιήσει ότι η εκούσια μοναξιά της αποτελούσε την βαθιά πληγή της. Δάμαζε τα θέλω της και συμπεριφερόταν πάντα σύμφωνα με τις προσταγές των άλλων, θεωρώντας πως ήταν ο μοναδικός τρόπος για να είναι αρεστή.\nΚάτι περίεργο όμως συνέβαινε, κανένας ποτέ της δεν την κατάλαβε, κανένας δεν υποψιάστηκε ότι συμβαίνει και κάτι άλλο. Έδειχνε χαρούμενη, συνέχεια με ένα χαμόγελο. Ήταν καλή και πονόψυχη, όμως όταν έκλεινε η πόρτα και οι παρέες έφευγαν, εισχωρούσε πάλι στον βούρκο της ατέλειωτης μοναξιά της.\nΟ καιρός κυλούσε και αυτή είχε βολευτεί πια μέσα στον μικρόκοσμό της.\nΗ ζωή όμως δεν σε ρωτάει, απλά προχωράει φέρνοντας σε αντιμέτωπο με τους χειρότερους σου εφιάλτες. Και σε αυτήν έφερε χίλιες δύο συναισθηματικές προκλήσεις. Αρχικά δεν φοβήθηκε, θεώρησε πως είναι προστατευμένη μέσα στην γυάλα της. Όμως πόσο αφελής στάθηκε;\nΗ γυάλα έσπασε και αυτή έμεινε ευάλωτη μπροστά σε έναν κόσμο από τον οποίο προσπαθούσε να κρατηθεί μακριά.\nΚαθώς της ερχόντουσαν αυτές οι αναμνήσεις στον νου, θυμήθηκε την παλιά λαϊκή ρήση «αν δεν πάθεις δεν θα μάθεις». Χαμογέλασε.\nΑυτή και έπαθε και έμαθε, και έκανε το ίδιο λάθος δύο και τρείς φορές, με το ίδιο πάντα αποτέλεσμα και πλήγωσε αλλά και πληγώθηκε. Έκλαψε και χτυπήθηκε.\nΕρωτεύτηκε και μίσησε. Τα έκανε όλα. Έζησε. Όπως έπρεπε. Και το πιο σημαντικό είναι ότι μαλάκωσε. Δεν ήταν πλέον ψεύτικη, δεν υποκρινόταν. Έλεγε αυτά που την ενοχλούσαν, δεν κρατούσε τίποτα μέσα της. Τσάκιζε με την ειλικρίνεια της. Πλησίαζε όλο τον κόσμο με την καλοσύνη της. Δινόταν με πάθος και τόλμη εκεί που φτερούγιζε η καρδιά της.\nΈνα πράγμα δεν κατόρθωσε να κάνει ποτέ της. Να ελευθερώσει το «παιδί» που φώλιαζε μέσα της. Η χαμένη παιδικότητά της ούρλιαζε να βγει προς τα έξω.\nΑυτό, το κατάλαβε πια το σημερινό βράδυ.\nΈτσι, στέλνοντας ένα τρυφερό μήνυμα στην κόρη της, πήγε μπροστά στον καθρέφτη και είπε:\n-«Στο χρωστάω αυτό εαυτέ μου. Συγνώμη για όλα. Θέλω να ζήσεις την κάθε σου στιγμή σαν να είναι η τελευταία σου».\nΚαθώς είπε αυτά τα λόγια, πήγε προς το κρεβάτι, ξάπλωσε και αποκοιμήθηκε με ένα γλυκό χαμόγελο στα χείλη της.\nΑπό εδώ και πέρα δεν θα εμπόδιζε ποτέ ξανά τον εαυτό της.\nTags: «Έφυγες και συ παιδί μου», Δέσποινα Τσαναξή\nH ευθύνη ενός γονιού\nΜαριλένα Κολλάρου 5 έτη ago\nΓράφω και λάθη\nΚρυσταλλένια Γαβριηλίδου 5 έτη ago\n«Μαμά, φέρε μου πίσω τη μαμά μου»\nby Δέσποινα Τσαναξή 20 Νοεμβρίου 2017\nΜια βαθύτερη δέσμευση\nby Βάσια Καλαϊτζόγλου\nΜια ζωή χωρίς στέγη\nby Αναστασία Μιγδάνη\nΗ μικρή Νεφέλη στον κόσμο των μεγάλων\nTο μόνο που δεν σκέφτηκες\nΑγαπώ την αλήθεια κάτω από τη μάσκα σου\nΘέλω να σε δω να λάμπεις\nby Φανή Μιχαήλ\nΛίγα λόγια κι αληθινά


Αλέκος Φασιανός - Μητσοτάκης: "Σφράγισε μία αισθητική που γεννούσε γνήσιο και πλούσιο συναίσθημα" | Alphafreepress.gr\nalphafreepress.gr / ΠΟΛΙΤΙΚΗ / Αλέκος Φασιανός – Μητσοτάκης: “Σφράγισε μία αισθητική που γεννούσε γνήσιο και πλούσιο συναίσθημα”\nΑλέκος Φασιανός - Μητσοτάκης: Το μήνυμα του πρωθυπουργού\nΤη θλίψη του για την απώλεια του εμβληματικού ζωγράφου Αλέκου Φασιανού, τον οποίο όπως είπε είχε την τιμή να γνωρίζει προσωπικά, όπως και τη σύζυγό του Μαρίζα, εξέφρασε ο πρωθυπουργός Κυριάκος Μητσοτάκης. «Η Ελλάδα δεν έχει πια μαζί της έναν μεγάλο καλλιτέχνη που χάρισε απλόχερα χρώμα στην καθημερινότητά της. Έναν ζωγράφο, αληθινό ποιητή. Όχι μόνο γιατί ο Αλέκος Φασιανός έγραφε ο ίδιος ποιήματα και πεζά. Αλλά κυρίως γιατί με τον χρωστήρα του ισορροπούσε πάντα ανάμεσα στον ρεαλισμό και την αφαίρεση. Στις απλές και τις ονειρικές στιγμές. Στην πραγματικότητα και τον μύθο. Σφράγισε, έτσι, για δεκαετίες μία αισθητική που γεννούσε γνήσιο και πλούσιο συναίσθημα» δήλωσε ο κ. Μητσοτάκης.\nΟ πρωθυπουργός σημειώνει ότι ο Αλέκος Φασιανός μάς αφήνει πολύτιμη κληρονομιά το έργο του στη ζωγραφική, στη σκηνογραφία, στην εικονογράφηση. «Σε αυτό, όμως, δεν κατατάσσονται μόνο οι ελεύθερες φιγούρες και τα έντονα χρώματα που προσέφερε στο σύγχρονο πολιτισμό μας. Αλλά και ο δυναμισμός που έκρυβε ο γαλήνιος χαρακτήρας, η σωστή κρίση και η υποδειγματική συμπεριφορά του. Γιατί ως ζωγράφος ο Φασιανός έκανε ό,τι και ως άνθρωπος: εστιάζοντας στη μορφή, προσέγγιζε πάντα την ψυχή» προσθέτει. «Μαζί με όλους τους Έλληνες αποχαιρετώ έναν φίλο. Και μοιράζομαι τη μεγάλη θλίψη με την σύζυγο, τα δύο παιδιά του και όλους τους δικούς του ανθρώπους» καταλήγει ο Κυριάκος Μητσοτάκης.\n«Από τα πρώτα του βήματα, στο εικαστικό του έργο, αλλά και στη δουλειά του για το θέατρο, ο Φασιανός δεν άφησε ρεύματα και επιρροές να αλλοιώσουν τα βασικά, προσωπικά, χαρακτηριστικά του» συνεχίζει το συλλυπητήριο μήνυμα. «Είναι από τους κορυφαίους σύγχρονους δημιουργούς της ελληνικότητας στη ζωγραφική. Οι ρίζες του προέρχονται από την παραδοσιακή τέχνη, η τεχνική του από τις σπουδές του δίπλα στον Γιάννη Μόραλη και στη συνέχεια στη Γαλλία, όπου έζησε για μεγάλο διάστημα. Στις μορφές του αναγνωρίζεις τα κυκλαδικά ειδώλια, τα αρχαία ελληνικά αγγεία, τις βυζαντινές εικόνες.\nΗ τέχνη του Αλέκου Φασιανού είναι ταυτόχρονα λαϊκή και υψηλή, γι’ αυτό και συνεχίζει να είναι από τους πλέον αναγνωρίσιμους, αναγνωρισμένους και αγαπητούς καλλιτέχνες. Ο Αλέκος ήταν αγαπημένος φίλος από του Παπάγου και την Τζια. Δεν ξεχνώ τις μακρές συζητήσεις μας με τον ίδιο και την μητέρα του, διαπρεπή φιλόλογο, η οποία τον δίδαξε την ελληνική τέχνη για την αξία των αυτόραφων ενδυμάτων, το χρώμα στα αρχαία αγάλματα και τη μοναδικότητα του αρχαίου δράματος.\nΣτην Τζια, ψάρεμα στις Τρεις Αμμουδιές με τον Τσαρούχη, τον Χάρο, τον Στεφάνου. Μνήμες που δεν θα σβήσουν ποτέ. Κι όταν οι πόροι για την ανασκαφή στην Καρθαία ήταν λιγοστοί, ο Αλέκος πουλούσε πίνακες του και κάλυπτε τις ανάγκες του εργοταξίου μας. Στην Μαρίζα, την Βικτωρία και το Νίκο, που τόσο πολύ αγάπησε, εκφράζω τη βαθειά μου θλίψη. Πέρα από την καλλιτεχνική του παρακαταθήκη ο Αλέκος τους χάρισε την καλοσύνη, την ευγένειά του, την απλότητα και την λιτότητά του, την παιδεία του και το χιούμορ του. Δε θα τον ξεχάσουμε ποτέ».


Έχεις βρει το σωστό τζιν και το τέλειο λευκό πουκάμισο. Το ωραιότερο floral φόρεμα και τα πιο εντυπωσιακά παπούτσια για την άνοιξη. Τι λείπει; Η απάντηση είναι εύκολη. Μία τσάντα που θα απογειώσει την εμφάνισή σου.\nΑκόμη και αν οι τσάντες περιορίστηκαν λόγω του lockdown, δεν σημαίνει πως πρέπει να απουσιάζουν από τα looks σου. Παραμένουν ακόμη το πιο χρηστικό αξεσουάρ των εμφανίσεών μας. Επίσης, πρόκειται για ένα αξεσουάρ που έχει τη δύναμη να ανανεώσει μέχρι και το πιο απλό outfit δίχως ιδιαίτερη προσπάθεια. Οι τάσεις που είδαμε στις Spring/Summer 2021 συλλογές των σχεδιαστών είχαν πολύ χρώμα. Μερικές έμοιαζαν με μικρά ζαχαρωτά, όπως αυτές που είδαμε στον οίκο Versace σε ένα φανταστικό λιλά χρώμα, ενώ σε άλλους οίκους όπως ο Valentino είδαμε να πρωταγωνιστούν οι τσάντες με chunky αλυσίδες, για ένα πιο edgy αποτέλεσμα.\nΑνεξάρτητα με τις τάσεις υπάρχουν και τα διαχρονικά σχέδια που πάντα θα έχουν μία θέση στη ντουλάπα σου. Για παράδειγμα μία bucket bag θα σου λύσει τα χέρια. Χωράει όλα σου τα πράγματα, ενώ μπορεί να φορεθεί όλες τις ώρες της ημέρας. Συνεχίζουμε με τις τσάντες ώμου. Αντί για neutral αποχρώσεις προτίμησε μία σε ζωηρή απόχρωση μιας που τα έντονα χρώματα έχουν την τιμητική τους. Ή μία σε παστέλ αποχρώσεις που θα δώσει μία παιχνιδιάρικη νότα στο τελικό αποτέλεσμα. Όποιο και αν είναι το στιλ σου, συγκεντρώσαμε παρακάτω 9 stylish σχέδια για να κρατήσεις φέτος την άνοιξη.\nΑκολουθεί η δική μας λίστα με 9 stylish σχέδια για να κρατήσεις τη φετινή άνοιξη\nbucket bag από λινό ύφασμα και δέρμα\nτσάντα φάκελος με πλεξίδα\nτσάντα ώμου με αλυσίδα\nbucket bag με logo\nδερμάτινη bucket bag\nτσάντα ώμου με διάτρητο σχέδιο


Ζαχαροπλαστεία Βίλια. Καλώς ήλθατε στον επαγγελματικό ηλεκτρονικό κατάλογο Zaxaroplastia.gr. Στον κατάλογο της eQuality με Ζαχαροπλαστεία, Εργαστήρια Ζαχαροπλαστικής Zaxaroplastia.gr, ο οποίος σας παρέχει τις περισσότερες δυνατότητες από οποιοδήποτε άλλο επαγγελματικό κατάλογο της αγοράς, εξειδικευμένο στον κλάδο των Ζαχαροπλαστείων, Εργαστηρίων Ζαχαροπλαστικής.\nΖαχαροπλαστείο Βίλια Κατάλογος Zaxaroplastia.gr\nΟ κατάλογος Ζαχαροπλαστείων Zaxaroplastia.gr με Ζαχαροπλαστεία Βίλια εμφανίζεται στις πρώτες σελίδες της μηχανής αναζήτησης Google με λέξεις κλειδιά όπως πχ Ζαχαροπλαστείο Βίλια, Ζαχαροπλαστεία Βίλια, Ζαχαροπλαστεία Αττική .\nΕκτός από Ζαχαροπλαστείο Βίλια, μπορείτε μέσα από τους υπόλοιπους καταλόγους eQuality, να βρείτε & άλλους επαγγελματίες ή καταστήματα που σχετίζονται με τον συγκεκριμένο κλάδο. Δείτε παρακάτω τα σχετικά επαγγέλματα, στα οποία μπορεί η eQuality να σας βοηθήσει να βρείτε τους καταλληλότερους επαγγελματίες ή τα καταστήματα που αναζητάτε. Οι παρακάτω σύνδεσμοι αφορούν αποκλειστικά τους επαγγελματίες των Βιλίων & θα σας εμφανίσουν απευθείας τις περισσότερες δυνατές πληροφορίες σχετικά με τους τοπικούς επαγγελματίες ή καταστήματα & δεν χρειάζεται να κάνετε καμία αναζήτηση. Σε περίπτωση που χρειαστείτε την οποιαδήποτε βοήθεια σχετικά με την λειτουργικότητα ή τις υπηρεσίες του καταλόγου με Ζαχαροπλαστεία, Εργαστήρια Ζαχαροπλαστικής Zaxaroplastia.gr, μπορείτε να επικοινωνήσετε με την eQuality στον τηλέφωνο 2104979338 ή στο email info@zaxaroplastia.gr.\nΖαχαροπλαστείο Βίλια. Σχετικά επαγγέλματα


21/01 : 00:56\nΑντετοκούνμπο: Κάντε στην άκρη, ο MVP απογειώνεται!\nΠολ: Πήρε φωτιά με 20 πόντους στη 2η περίοδο!\n21/01 : 00:46\n21/01 : 00:26\nΔιπλό «χτύπημα» από ΑΟ Υπάτου\n21/01 : 00:16\nΓκιγιέρμε: «Ο καλύτερος τρόπος για να ξεκινήσεις την εβδομάδα»\n20/01 : 23:46\nΝετς - Σίξερς 111-117: Το ματς της ζωής του ο Σίμονς!\nΤριπλή αποχώρηση από τη Δόξα Δράμας\n20/01/2020 : 23:36\nΤην αποδέσμευση του Κώστα Ανυφαντάκη ανακοίνωσε η Δόξα Δράμας, ωστόσο δεν είναι οι μόνοι που αποχώρησαν. Οι «Μαυραετοί» έλυσαν τη συνεργασία τους ακόμα με τον γενικό αρχηγό Αντώνη Λαδάκη και τον γυμναστή Νίκο ...\nΧοκς - Ράπτορς 117-122:«Καθάρισε» ο ΦανΦλίτ, 40άρα ο Γιανγκ!\n20/01/2020 : 23:26\nΟι Ράπτορς έδειχναν πως θα πάρουν εύκολα το ματς, αλλά έγινε θρίλερ. Τελικά ο ΦανΦλίτ έκρινε το ματς για το 122-117 και οδήγησε την ομάδα του στο 30-14. Οι Χοκς μείωσαν σε 114-111, 1:30 για το τέλος με τον Γιανγκ, ενώ ο ΦανΦλίτ σκόραρε ...\nΟι δύο ομάδες που επισκέφτηκαν πιο πρόσφατα το «Ατζούρι Ντ'Ιτάλια» έφυγαν με πέντε γκολ για φιλοδώρημα. Κόντρα στην μέχρι πρότινος ουραγό Σπαλ, θα περίμενε κανείς ανάλογη συνθήκη από την Αταλάντα της ευρωπαϊκής ...\nΛίγο πριν από το τζάμπολ με τους Σικάγο Μπουλς, οι Μπακς «ανέβασαν» ένα βίντεο με το «ζέσταμα» του Γιάννη Αντετοκούνμπο και του Κρις Μίντλετον και ανέφερε ότι οι +12,6 πόντοι που έχουν σε κάθε ματς του ΝΒΑ είναι η ...\n20/01/2020 : 22:56\nΕπίσημα κινείται ο Άγιαξ για την μεταγραφή του Χουάν Κάρλος Κιντέρο. Οι ιθύνοντες του Αίαντα είναι έτοιμοι να καταθέσουν επίσημη πρόταση στην Ρίβερ Πλέιτ για να αποκτήσουν τον Κολομβιανό βιρτουόζο, ο οποίος ...\nΠριν από δύο χρόνια, στο χειμώνα του... μεγάλου ξεπουλήματος, ο Παναθηναϊκός αποφάσισε να “χαρίσει” ουσιαστικά στην ΑΕΚ τον έως τότε βασικό αριστερό μπακ του, Νίκλας Χουλτ. Ηταν ο βαρύς χειμώνας της σχεδόν ...


Φιλανθρωπικός αγώνας μπάσκετ – PeristeriNews.gr\nΑρχική » Blog » Άρθρα » Φιλανθρωπικός αγώνας μπάσκετ\nΑνάμεσα στις ομάδες ΑΕΚ Περιστερίου και Φίλιππος Περιστερίου\nΠαρουσία εκατοντάδων φιλάθλων πραγματοποιήθηκε με επιτυχία στις 5 Ιανουαρίου 2011 στα κλειστά γυμναστήρια “Δίδυμα” στον Άγιο Ιερόθεο ο φιλανθρωπικός αγώνας μπάσκετ για την ενίσχυση του Γηροκομείου της Ιεράς Μητρόπολης Περιστερίου, ανάμεσα στις ομάδες ΑΕΚ Περιστερίου και Φίλιππος Περιστερίου.\nΟι φίλαθλοι απόλαυσαν δύο αγώνες επίδειξης “μίνι” τμημάτων και ένας αγώνας επίδειξης γυναικών. Το τμήμα “μίνι” αγόρια της ΑΕΚ αντιμετώπισαν νικηφόρα σε αγώνα επίδειξης την αντίστοιχη ομάδα του Φίλιππου Περιστερίου και ακολούθησε το τμήμα “μίνι” κοριτσιών με την αντίστοιχη ομάδα του Φίλιππου.\nΟι αγώνες των “μίνι” ήταν διάρκειας δύο εικοσαλέπτων (μεικτός χρόνος). Η είσοδος ήταν ελεύθερη και όποιος επιθυμούσε μπορούσε να συμβάλλει οικονομικά σε ειδικό κουτί που βρισκόταν στη Θύρα 4 του γηπέδου.\nΑντί για τη Γραμμή Β11, η Γραμμή 700\nΟ Ατρόμητος ηττήθηκε από τον Άρη και έμεινε εκτός Κυπέλλου\nΦεβρουάριος 11\t/ 2020\nΚαλή επιτυχία Περιστέρι! – Αναχώρησε για Πάτρα η αποστολή


Happy Radio • Η Κατερίνα Κούκα είναι «Λωξάντρα» όταν τραγουδά κι όταν μαγειρεύει | PopAganda\nH Κατερίνα Κούκα είναι πληθωρική γυναίκα. Το κατάλαβα από την πρώτη φορά που σήκωσε από το ακουστικό, μου ζήτησε κατευθείαν να μιλάμε στον ενικό και η φωνή της αντηχούσε γέλιο γιατί πριν λίγες μέρες ο γιος της την έκανε για πρώτη φορά γιαγιά. «Αυτές τις μέρες, είμαι κάπου ενδιάμεσα στη γη και στον ουρανό, δεν πατάω στο έδαφος», αλλά όταν έρχεται στο ραντεβού μας βλέπω απέναντι μου μια γήινη φιγούρα, από τις παλιές, που δεν μάσαγαν τα λόγια τους και ήταν έτοιμες να σου μαγειρέψουν κάτι σε πέντε λεπτά. Μου το επιβεβαιώνει και στα λεγόμενά της, μια γνήσια «Λωξάντρα» του 21ου αιώνα.\nΠοιο είναι το κύριο στοιχείο του χαρακτήρα σου που σε βοήθησε να παραμείνεις ο εαυτός σου αλλά και να χτίσεις την καριέρα σου; Νομίζω ότι είναι η καλή μου πρόθεση απέναντι στους ανθρώπους. Με ενδιαφέρει έτσι να ξεκινάω τις σχέσεις μου. Πιστεύω ότι όταν έχεις καλή πρόθεση και το βγάζεις αυτό, θα εκμαιεύσεις από τον απέναντι σου τον καλύτερό του εαυτό∙ εμένα αυτός είναι που με ενδιαφέρει στους ανθρώπους. Εγώ τουλάχιστον είμαι καλυμμένη από τον τρόπο που απευθύνομαι στο περιβάλλον μου. Αυτό δεν αφορά μόνο τη δουλειά μου αλλά και τις φιλίες μου, τους έρωτες μου, το παιδί μου, όλα.\nΈνιωσες ευθύνη απέναντι του; Τεράστια κι αυτός ήταν ο λόγος που το ανέλαβα. Όταν μου το πρότεινε ο Αλέξης δεν είχα κανέναν λόγο να εμπλακώ γιατί δεν είμαι ηθοποιός, ήταν μεγάλο ρίσκο γιατί εγώ τότε ήμουν το «πρόσωπο της ημέρας» και δεν είχα και χρόνο. Με έπεισε όμως η θέληση του ανθρώπου, που μέχρι τέλους δε τα παρατάει. Ο Μπίστικας με είδε σε ένα βίντεο κλιπ και είπε «Αυτή είναι η ηρωίδα του έργου μου, αυτή θέλω». Η πρώτη μας συνάντηση έγινε σπίτι του, όπου πήγα ότι δεν μπορώ να συμμετάσχω γιατί ήθελα να του το εξηγήσω από κοντά και όχι να του μεταφέρουν ότι «η Κούκα δε θέλει». Πήγα λοιπόν να του πω «ευχαριστώ για την πρόταση αλλά δεν μπορώ να το κάνω» κι έφυγα έχοντας πει ήδη το «ναι». Αν το έβλεπα ψυχρά επαγγελματικά έπρεπε να πω όχι γιατί θα μπορούσα να εκτεθώ ανεπανόρθωτα χωρίς λόγο∙ αμοιβή δεν υπήρχε, μου το είχαν ξεκαθαρίσει από την αρχή ότι πολεμούσαν να συγκεντρώσουν χρήματα για την ταινία. Ο παππούς του ήταν κοσμηματοπώλης και όταν τελείωσαν τα γυρίσματα μου έφερε ένα δαχτυλίδι με ένα σμαραγδάκι και μου είπε «Πάρε το δαχτυλίδι που το έχει φτιάξει ο παππούς μου με τα χέρια του».


Unisex αθλητική τσάντα μέσης NIKE HERITAGE μπλε (1753639) | Collective Online\nUnisex αθλητική τσάντα μέσης NIKE HERITAGE μπλε\nΚωδ. προϊόντος: 1753639.1-17T2\nUnisex αθλητική τσάντα μέσης NIKE HERITAGE μαύρη\nΚωδ. προϊόντος: 1753639.1-7171\nUnisex αθλητική τσάντα μέσης NIKE HERITAGE σε γαλάζια απόχρωση. Από μαλακό συνθετικό ύφασμα, με μεγάλο μέγεθος για να μεταφέρετε με άνεση τα προσωπικά σας αντικείμενα. Διαθέτει δύο τσέπες που κλείνουν με φερμουάρ και ρυθμιζόμενο ιμάντα για την μέση. Στάμπα με το λογότυπο στο μπροστινό μέρος.\nΣύνθεση: 100% συνθετικό ύφασμα\nΔιαστάσεις: ύψος 21εκ., φάρδος 46εκ., βάθος 11εκ.


GRAND Magazine - Έτσι ξαφνικά και φέτος το καλοκαίρι σε φόντο άσπρο+μαύρο\nΈτσι ξαφνικά και φέτος το καλοκαίρι σε φόντο άσπρο+μαύρο\nΟ δημοφιλέστερος καλοκαιρινός κινηματογραφικός θεσμός της πόλης έρχεται για 8η χρονιά στις 18 Ιουλίου στην ανακαινισμένη και πάντα αγαπημένη Ριβιέρα!\nΣτις 18 Ιουλίου, ημέρα Πέμπτη και ώρα βραδυνή, το ψαγμένο κοινό της πόλης (και όχι μόνο) είναι προσκεκλημένο στο πιο σημαντικό σινεφίλ ραντεβού του καλοκαιριού. Στην είσοδο της αγαπημένης Ριβιέρας των Εξαρχείων, θα περιμένει ο Ηλίας Φραγκούλης για να καλωσορίσει φίλους και σινεφίλους στη «Ζωή σε Άσπρο+Μαύρο».\n«Η Ζωή σε Άσπρο + Μαύρο» για εφέτος, 18 - 24 Ιουλίου 2019, πίνοντας Βίκος Cola συντροφιά με δώδεκα υπέροχες ταινίες σε μαυρόασπρους κόσμους αληθινής μαγείας ή και ρεαλισμού και με μία πανελλήνια πρεμιέρα ανατρεπτικής… τετραχρωμίας που θα σοκάρει για το φινάλε.\nΞαφνικά φέτος το καλοκαίρι -8η έκδοση\nΓενική τιμή εισόδου: 6 ευρώ ή 10 ευρώ και για τις δύο προβολές ημερησίως. Οι παραστάσεις ξεκινούν στις 21:00 & 23:00, με ελάχιστες εξαιρέσεις (λόγω διάρκειας του πρώτου φιλμ).\n© Copyright 2010-2019, GRAND Magazine Όροι και προϋποθέσεις πρόσβασης/χρήσης Page generated in 0.0932 seconds by CRYSTALWEB nGine


Έχτισε σπίτι για κακοποιημένα και στερημένα παιδιά ο Ντεφόου\nΕχτισε σπιτι για κακοποιημενα και στερημενα παιδια ο Ντεφοου\nΔημοσιεύθηκε από sport24 την 24-07-2018, 17:04\nΕπιμέλεια: Δημήτρης Σαμόλης Δημοσίευση: 24 Ιουλ. 2018 16:53\nΟ Ζερμέιν Ντεφόου έχτισε σπίτι στην Καραϊβική για παιδιά που έχουν κακοποιηθεί και παραμεληθεί. Τα λόγια της μητέρας του 36χρονου επιθετικού της Μπόρνμουθ.\nΗ ευαισθησία του Ζερμέιν Ντεφόου για τα μικρά παιδιά είναι γνωστή. Θα θυμάστε τη σχέση που είχε ο Άγγλος επιθετικός με τον μικρό Μπράντλεϊ Λόουερι, ο απεβίωσε στις 7 Ιουλίου 2017 σε ηλικία έξι ετών, αντιμετώπιζοντας καρκίνο σπάνιας μορφής.\nΟ Ζερμέιν Ντεφόου αποφάσισε να χτίσει ένα σπίτι στην Καραϊβική για παιδιά που έχουν κακοποιηθεί και παραμεληθεί. Θα έχει το όνομα «Ουράνιο Τόξο, Σπίτι για Παιδιά». Μια τυχαία συνάντηση του 36χρονου φορ με στερημένα παιδιά στην παραλία "St Lucia", είχε ως αποτέλεσμα να πάρει αυτή την πρωτοβουλία ο ποδοσφαιριστής της Μπόρνμουθ.\nΗ μητέρα του, Σάντρα, ανέφερε στην εφημερίδα Daily ...\nTags εχτισε σπιτι κακοποιημενα στερημενα ντεφοου\nΈχτισε σπίτι για κακοποιημένα και στερημένα παιδιά ο Ντεφόου Έχτισε σπίτι για κακοποιημένα και στερημένα παιδιά ο Ντεφόου Επιμέλεια: Δημήτρης Σαμόλης Δημοσί_


Αντιδήμαρχος – Uniformnews.gr\nΤι συμβαίνει με την υποτιθέμενη σύλληψη του αντιδήμαρχου-αστυνομικού-συνδικακιστή Νίκου Καραπάνου;\n14 Σεπτεμβρίου 2021 14 Σεπτεμβρίου 2021 uniformnews.gr\nΕΠΙΚΟΙΝΩΝΙΑΚΟ ΣΟΟΥ ΜΕ ΤΗΝ ΥΠΟΤΙΘΕΜΕΝΗ «ΣΥΛΛΗΨΗ» ΚΑΡΑΠΑΝΟΥ Σκηνές από αστυνομική ταινία επιχειρήθηκε να σκηνοθετηθούν χτες το βράδυ έξω από το δημαρχείο Μεσολογγίου. Άνδρες της Αστυνομικής Διεύθυνσης Αιτωλίας ήταν εκεί για να «συλλάβουν» τον αντιδήμαρχο και συνάδελφό τους Νίκο Καραπάνο μετά την μήνυση που είχε υποβάλλει την προηγούμενη μέρα ο πρόεδρος του Αγίου Θωμά Γιάννης Πασπαλιάρης. Απορίας άξιον είναι γιατί έγινε αυτή η «αστυνομική επιχείρηση» έξω από το Δημαρχείο και μετά την συνεδρίαση του κορυφαίου οργάνου της τοπικής δημοκρατίας λες και ο αντιδήμαρχος «κρυβόταν» και απέφευγε την διαδικασία του αυτοφώρου.…\nΞεμάτιασμα live σε συνεδρίαση του Δημοτικού Συμβουλίου Θεσσαλονίκης.(vid.)\n25 Αυγούστου 2020 uniformnews.gr\nΑπίστευτο: «Ξεμάτιασμα» live για τον αντιδήμαρχο Θεσσαλονίκης -Σε συνεδρίαση δημοτικού συμβουλίου Ολα τα είχαμε δει (νομίζαμε) αλλά… ξεμάτιασμα και μάλιστα live σε συνεδρίαση δημοτικού συμβουλίου, δεν περνούσε από το μυαλό μας. Το πραγματικά απίστευτο περιστατικό σημειώθηκε χθες, κατά τη διάρκεια της τηλεδιάσκεψης του δημοτικού συμβουλίου της Θεσσαλονίκης. Οπως αποδεικνύεται στο βίντεο που δημοσίευσε το parallaximag.gr, ο αντιδήμαρχος Θεσσαλονίκης Χάρης Αηδονόπουλος προφανώς ένιωσε αδιαθεσία. Ετσι, μια κυρία σπεύδει να τον… ξεματιάσει για να νιώσει καλύτερα. Τα ευτράπελα όμως δεν σταμάτησαν εκεί στο… επεισοδιακό δημοτικό συμβούλιο. Σύμφωνα με το makthes.gr ο…


ΙΣΧΥΣ (Ischys): Κοινή επιχείρηση CIA, MI6 και Mossad σε νησί του ανατολικού Αιγαίου\nΈνας εξαθλιωμένος από τις κακουχίες Ιρανός, μαζί με 12 ακόμα συμπατριώτες του, έφτασαν τον Οκτώβρη στην Τουρκία και από εκεί πέρασαν στην Ελλάδα με μία φουσκωτή λέμβο. Τίποτα αξιοπερίεργο μέχρι εδώ. Εκατοντάδες χιλιάδες άλλοι είχαν προηγηθεί, ακολουθώντας την ίδια πανομοιότυπη διαδρομή. Ο 47χρονος αυτός άνδρας, όμως, δεν θα μπορούσε να διαφέρει περισσότερο από το καραβάνι λαθρομεταναστών. Ενδεικτικό της ιδιαιτερότητάς του είναι το γεγονός ότι στο κατόπι του βρισκόταν όχι μόνο μία, αλλά τρεις μυστικές υπηρεσίες.\nΣε μία σπάνια κοινή επιχείρηση, η βρετανική ΜΙ6, η ισραηλινή Mossad και η αμερικανική CIA ανέλαβαν να διασώσουν τον άνδρα αυτόν από το Ιράν, οδηγώντας τον με ασφάλεια στη Βρετανία. Για να το κάνουν αυτό, τον μεταμφίεσαν σε πρόσφυγα, δημιουργώντας μία κάλυψη 12 ακόμα ανδρών, οι οποίοι στην πραγματικότητα είχαν αναλάβει την προστασία του. Όλα αυτά γιατί αυτός ο άνδρας είναι γνωστός επιστήμονας, ο οποίος έχει συμμετάσχει στο πυρηνικό πρόγραμμα του Ιράν, κατέχοντας πολύτιμες πληροφορίες. Πιο συγκεκριμένα, φαίνεται να είχε και ενεργό ρόλο στη δολοφονία του κορυφαίου πυρηνικού εμπειρογνώμονα της Τεχεράνης του Mostafa Ahmadi Roshan.\nΤα τελευταία χρόνια πολλοί από τους σημαντικότερους επιστήμονες που συμμετέχουν στο πυρηνικό πρόγραμμα της χώρας έχουν δολοφονηθεί ή έχουν πεθάνει, υπό σκοτεινές συνθήκες. Τρεις, μάλιστα, έχουν εκτελεστεί από το καθεστώς της χώρας τους, με την κατηγορία της προδοσίας και της συνεργασίας με τους δυτικούς. Όταν ο 47χρονος άνδρας έφτασε στη Γαλλία, πάλι δεν κρίθηκε ασφαλές να κινηθεί με αεροπλάνο και έτσι διείσδυσε σε μια ομάδα μεταναστών που έφτασαν στη Βρετανία με πλοιάριο. Ο τελικός προορισμός του, όμως, είναι οι Ηνωμένες Πολιτείες, αν και προηγήθηκε η ανάκρισή του από τις βρετανικές μυστικές υπηρεσίες.\nΑυτή την κατασκοπική ιστορία, η οποία υπερβαίνει σε φαντασία ακόμα και χολιγουντιανές παραγωγές, έφεραν στη δημοσιότητα βρετανικά Μέσα. Αποκαλύπτοντας το περιστατικό αυτό, μάλιστα, ισχυρίζονται ότι η όλη επιχείρηση είχε μεγάλο ρίσκο, μιας και η απουσία του Ιρανού επιστήμονα έγινε άμεσα αντιληπτή. Ως συνέπεια, μία ειδική μονάδα των αρχών ασφαλείας του Ιράν προσπάθησε να τον εντοπίσει και να τον φέρει δια της βίας πίσω.\nΚΟΥΡΗΤΗΣ: ΥΠΟΘΕΤΩ ΕΝ ΑΓΝΟΙΑ ΤΩΝ ΥΠΗΡΕΣΙΩΝ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ. ΟΤΑΝ Η "ΙΣΧΥΣ" ΩΣ ΟΜΑΔΑ ΕΓΡΑΦΕ (ΠΟΛΛΕΣ ΦΟΡΕΣ) ΠΩΣ ΤΑ ΚΑΡΑΒΑΝΙΑ ΤΩΝ ΤΡΙΤΟΚΟΣΜΙΚΩΝ ΕΞΥΠΗΡΕΤΟΥΝ ΠΟΛΛΕΣ ΣΚΟΠΙΜΟΤΗΤΕΣ ΕΙΣΕΠΡΑΞΕ ΧΛΕΥΗ. 13 ΙΡΑΝΟΙ (12 ΕΚΠΑΙΔΕΥΜΕΝΟΙ ΑΦΟΥ ΕΙΧΑΝ ΑΝΑΛΑΒΕΙ ΤΗΝ ΠΡΟΣΤΑΣΙΑ ΤΟΥ) ΛΟΙΠΟΝ, ΔΙΗΛΘΑΝ ΤΑ ΑΝΥΠΑΡΚΤΑ ΕΛΛΗΝΙΚΑ ΣΥΝΟΡΑ ΜΕ ΤΗΝ ΔΙΑΚΡΙΤΙΚΗ ΚΑΘΟΔΗΓΗΣΗ ΞΕΝΩΝ ΜΥΣΤΙΚΩΝ ΥΠΗΡΕΣΙΩΝ. ΚΑΘ΄ΟΜΟΛΟΓΙΑ ΤΩΝ ΙΔΙΩΝ...ΚΑΙ ΕΙΣ ΑΝΩΤΕΡΑ...\nΠΟΣΟΙ ΑΛΛΟΙ ΟΜΟΙΩΣ ή ΚΑΙ ΚΑΛΥΤΕΡΑ ΕΚΠΑΙΔΕΥΜΕΝΟΙ ΕΧΟΥΝ ΧΡΗΣΙΜΟΠΟΙΗΣΕΙ ΤΟΝ ΙΔΙΟ ΤΡΟΠΟ ΚΑΙ ΠΟΣΟΙ ΕΧΟΥΝ ΕΓΚΑΤΑΣΤΑΘΕΙ ΜΟΝΙΜΑ ΣΤΗΝ ΕΛΛΑΔΑ; ΖΟΥΝ ΑΠΟ ΤΙΣ ΠΡΟΝΟΙΕΣ ΠΟΥ ΑΠΛΟΧΕΡΑ ΜΟΙΡΑΖΕΙ Ο ΤΣΙΠΡΑΣ ΚΑΙ Η ΚΥΒΕΡΝΗΣΗ ΤΟΥ.\nΓιατι οι ελληνικές υπηρεσίες δεν ειναι ικανές να αποτρέπουν αυτα τα φαινόμενα κατα την άποψη σου;\nΕμας τους εθνικιστες μια χαρά μας παρακολουθούν και μας γαμάνε\nΓΙΑΤΙ ΛΕΙΤΟΥΡΓΟΥΝ ΑΚΟΜΗ ΜΕ ΤΟ ΠΝΕΥΜΑ ΚΑΙ ΤΙΣ ΛΟΓΙΚΕΣ ΤΩΝ ΔΕΚΑΕΤΙΩΝ 70-80. ΒΑΣΙΖΟΝΤΑΙ ΠΑΡΑ ΠΟΛΥ ΣΕ ΠΛΗΡΟΦΟΡΙΕΣ ΑΠΟ ΣΠΙΟΥΝΟΥΣ.\nΟ ΕΘΝΙΚΟΣ-ΕΘΝΙΚΙΣΤΙΚΟΣ ΧΩΡΟΣ ΠΕΦΤΕΙ ΕΥΚΟΛΟ ΘΥΜΑ ΤΟΥΣ, ΓΙΑ 4 ΚΥΡΙΩΣ ΛΟΓΟΥΣ:\n1) ΠΑΡΑ ΠΟΛΛΟΙ ΕΘΝΙΚΙΣΤΕΣ ΕΧΟΥΝ ΣΟΒΑΡΟ ΟΙΚΟΝΟΜΙΚΟ ΠΡΟΒΛΗΜΑ ΑΡΑ ΕΙΤΕ ΕΚΒΙΑΖΟΝΤΑΙ ΕΙΤΕ ΔΩΡΟΔΟΚΟΥΝΤΑΙ\n2) ΠΑΡΑ ΠΟΛΛΟΙ ΑΚΟΜΗ ΘΕΩΡΟΥΝ ΤΗΝ ΑΠΟΚΑΛΟΥΜΕΝΗ "ΕΛΛΗΝΙΚΗ ΔΗΜΟΚΡΑΤΙΑ" ΚΑΙ ΤΙΣ ΔΙΩΚΤΙΚΕΣ ΑΡΧΕΣ ΤΗΣ (ΑΣΤΥΝΟΜΙΑ, ΛΙΜΕΝΙΚΟ, ΕΥΠ κ.λ.π) ΕΛΛΗΝΙΚΟ ΕΘΝΙΚΟ ΚΡΑΤΟΣ, ΑΡΑ ΥΠΟ ΣΥΝΘΗΚΕΣ ΕΙΝΑΙ ΠΡΟΘΥΜΟΙ ΝΑ ΚΑΡΦΩΣΟΥΝ\n3) ΕΡΡΙΔΕΣ ΚΑΙ ΠΡΟΣΩΠΙΚΕΣ ΔΙΑΦΩΝΙΕΣ ΕΝΤΟΣ ΤΩΝ ΕΘΝΙΚΩΝ-ΕΘΝΙΚΙΣΤΙΚΩΝ ΟΜΑΔΩΝ ΛΥΝΟΝΤΑΙ ΜΕ ΑΛΛΗΛΟ-ΚΑΡΦΩΜΑΤΑ.\n4) ΥΠΑΡΧΕΙ ΕΚΤΕΤΑΜΕΝΗ ΒΛΑΚΕΙΑ ΣΕ ΔΙΑΦΟΡΕΣ ΜΟΡΦΕΣ. (ΑΠΟ ΑΓΝΟΙΑ ΚΙΝΔΥΝΟΥ, ΜΕΧΡΙ ΑΝΤΑΠΑΝΤΗΣΗ ΑΚΟΜΗ ΚΑΙ ΣΕ ΔΙΑΔΙΚΤΥΑΚΕΣ ΠΡΟΚΛΗΣΕΙΣ ΠΟΥ ΒΓΑΖΟΥΝ ΜΑΤΙ ΠΩΣ ΕΙΝΑΙ ΣΤΗΜΕΝΕΣ ΓΙΑ ΣΥΛΛΗΨΗ ΤΩΝ ΗΛΙΘΙΩΝ ΠΟΥ ΘΑ ΤΙΣ ΑΠΑΝΤΗΣΟΥΝ).\nΠου ειναι το πρόβλημα να βασίζεται μια μυστική υπηρεσία σε πληροφορίες από σπιούνους; Αυτο δεν ειναι η δουλειά των υπηρεσιών ; Να εχουν τους σπιουνους τους που να μαζεύουν πληροφορίες.\nΓΙΑΤΙ ΟΙ ΣΠΙΟΥΝΟΙ ΕΙΝΑΙ ΣΥΝΗΘΩΣ ΕΥΚΑΙΡΙΑΚΟΙ. ΚΑΛΛΙΤΕΡΑ ΑΠΟΤΕΛΕΣΜΑΤΑ ΘΑ ΕΙΧΑΝ ΜΕ ΣΥΝΔΥΑΣΜΟ ΔΙΑΦΟΡΩΝ ΜΕΘΟΔΩΝ, ΚΑΘΩΣ ΚΑΙ ΜΕ ΣΤΟΧΕΥΣΗ ΕΝΔΙΑΦΕΡΟΝΤΩΝ. ΑΛΛΟ ΝΑ ΨΑΡΕΥΕΙΣ ΣΕ "ΘΟΛΑ" ΝΕΡΑ ΚΑΙ ΑΛΛΟ ΣΕ "ΚΑΘΑΡΑ". ΓΙΑ ΝΑ ΚΑΘΑΡΙΣΕΙΣ ΤΑ ΝΕΡΑ ΧΡΕΙΑΖΕΤΑΙ ΑΝΑΛΥΣΗ ΚΑΙ ΣΥΝΘΕΣΗ ΠΛΗΡΟΦΟΡΙΩΝ (ΑΠΟ ΠΟΛΛΑΠΛΕΣ ΠΗΓΕΣ) ΚΑΘΩΣ ΚΑΙ ΧΡΗΣΙΜΟΠΟΙΗΣΗ ΤΕΧΝΙΚΩΝ ΜΕΣΩΝ. ΟΙ ΣΠΙΟΥΝΟΙ ΜΟΝΟΝ ΕΠΙΚΟΥΡΙΚΑ ΜΠΟΡΟΥΝ ΝΑ ΕΠΙΒΕΒΑΙΩΣΟΥΝ ή ΝΑ ΑΚΥΡΩΣΟΥΝ ΤΑ ΣΥΜΠΕΡΑΣΜΑΤΑ ΤΗΣ ΑΝΑΛΥΣΗΣ. ΕΙΝΑΙ ΚΑΛΟ ΝΑ ΞΕΡΕΙΣ ΤΙ ΨΑΧΝΕΙΣ ΓΙΑ ΝΑ ΤΟ ΒΡΕΙΣ. ΑΝ ΔΕΝ ΞΕΡΕΙΣ ΚΑΝ ΤΙ ΨΑΧΝΕΙΣ ΕΙΝΑΙ ΔΥΣΚΟΛΟ ΝΑ ΒΡΕΙΣ ΟΤΙΔΗΠΟΤΕ.\nΣΤΗΝ ΠΕΡΙΠΤΩΣΗ ΤΗΣ ΠΑΡΑΚΟΛΟΥΘΗΣΗΣ ΤΩΝ ΡΟΩΝ ΤΩΝ ΛΑΘΡΟΜΕΤΑΝΑΣΤΩΝ , ΘΑ ΕΞΥΠΗΡΕΤΟΥΣΑΝ ΜΟΝΙΜΑ ΣΤΕΛΕΧΗ ΤΑ ΟΠΟΙΑ ΑΚΡΙΒΩΣ ΟΠΩΣ ΟΙ ΙΡΑΝΟΙ ΘΑ ΑΚΟΛΟΥΘΟΥΣΑΝ ΠΑΡΑΠΟΔΑΣ ΤΑ ΚΑΡΑΒΑΝΙΑ ΤΩΝ ΛΑΘΡΟΜΕΤΑΝΑΣΤΩΝ. ΤΑ ΔΙΚΤΥΑ ΤΗΣ ΕΥΠ ΣΤΗΝ ΤΟΥΡΚΙΑ ΕΧΟΥΝ ΞΗΛΩΘΕΙ ΚΑΙ Η ΣΤΟΧΕΥΣΗ ΤΗΣ ΑΦΟΡΑ ΕΔΩ ΚΑΙ ΠΕΡΙΠΟΥ 10 ΕΤΗ ΜΟΝΟΝ ΣΤΟ ΕΣΩΤΕΡΙΚΟ ΤΗΣ ΧΩΡΑΣ. ΕΠΙΣΗΣ ΕΧΕΙ ΑΠΟΞΕΝΩΘΕΙ ΑΠΟ ΤΙΣ ΞΕΝΕΣ ΥΠΗΡΕΣΙΕΣ ΠΟΥ ΤΗΝ ΘΕΩΡΟΥΝ ΔΙΑΤΡΗΤΗ ΚΑΙ ΑΝΑΞΙΟΠΙΣΤΗ. Η ΚΑΘΕ ΜΙΑ ΕΞ ΑΥΤΩΝ ΤΗΝ ΧΡΗΣΙΜΟΠΟΙΕΙ ΜΟΝΟΝ ΓΙΑ ΤΑ ΔΙΚΑ ΤΗΣ ΣΥΜΦΕΡΟΝΤΑ ΚΑΙ ΠΟΥ ΚΑΙ ΠΟΥ ΤΗΣ ΠΕΤΟΥΝ ΚΑΝΑ ΚΟΚΚΑΛΟ ΤΟ ΟΠΟΙΟ ΒΟΗΘΑ ΤΗΝ ΚΑΡΙΕΡΑ ΤΩΝ ΣΤΕΛΕΧΩΝ ΤΗΣ ΠΟΥ ΘΕΛΟΥΝ ΝΑ ΑΝΕΛΚΥΣΤΟΥΝ ΣΤΗΝ ΙΕΡΑΡΧΙΑ.\nΔΕΝ ΕΙΝΑΙ ΣΕ ΚΑΜΜΙΑ ΠΕΡΙΠΤΩΣΗ "ΕΘΝΙΚΗ" ΑΛΛΑ ΚΟΜΜΑΤΙΚΗ ΥΠΗΡΕΣΙΑ ΠΛΗΡΟΦΟΡΙΩΝ ΤΟΥ ΕΚΑΣΤΟΤΕ ΚΥΒΕΡΝΗΤΗ.\nΕΚΑΤΟΝΤΑΔΕΣ ΛΟΓΟΙ, ΜΕΤΑΞΥ ΤΩΝ ΟΠΟΙΩΝ ΒΑΣΙΚΟΣ ΛΟΓΟΣ ΕΙΝΑΙ ΚΑΙ Η ΕΠΙΛΟΓΗ ΤΩΝ ΑΝΘΡΩΠΩΝ ΠΟΥ ΤΗΝ ΑΠΑΡΤΙΖΟΥΝ. ΕΙΝΑΙ ΑΚΑΤΑΛΛΗΛΟΙ ΓΙΑ ΣΟΒΑΡΟ ΕΡΓΟ ΜΕ ΕΛΑΧΙΣΤΕΣ ΕΞΑΙΡΕΣΕΙΣ ΠΟΥ ΚΑΙ ΑΥΤΕΣ ΕΞΑΦΑΝΙΖΟΝΤΑΙ ΜΕΣΑ ΣΤΟ ΓΕΝΙΚΟ ΜΠΑΧΑΛΟ.


Σταματίνα Τσιμτσιλή: Την πήρε ο ύπνος – Πώς ξεκίνησε σήμερα την εκπομπή της (ΒΙΝΤΕΟ) | TheCaller\nΤο πρώτο μήνυμα της Σοφίας Βόσσου μετά το εξιτήριο από το νοσοκομείο (ΒΙΝΤΕΟ)\nΟι αστρολογικές προβλέψεις για σήμερα 7 Δεκεμβρίου\nΗ εβδομάδα ξεκίνησε στραβά για την παρουσιάστρια του Alpha και του Happy day Σταματίνα Τσιμτσιλή, καθώς την πήρε ο ύπνος και δεν ξύπνησε στην ώρα της.\nΌπως θα την ακούσετε να λέει, η ώρα είχε πάει οκτώ παρά δέκα όταν χτύπησε το κουδούνι της. Ήταν η αρχισυντάκτριά της, Μαίρη Παλιαλέξη.\n“Έχω ξυπνήσει 7.48. Δεν έχω συντονιστεί ακόμα. Ακούω ξαφνικά το κουδούνι στο σπίτι μου και λέω τι γίνεται. Ήταν η Μαίρη Παλιαλέξη η αρχισυντάκτριά μας. Είχε το βλέμμα που λες κάτι δε πάει καλά. Λέω θα ήρθε 7.30 δε φαντάστηκα ότι ήταν 7.48” είπε χαρακτηριστικά η παρουσιάστρια.\nΈτσι μπήκε στο πλατό της χωρίς μακιγιάζ και μαλλιά. Οι συνεργάτες της όμως της επεσήμαναν ότι είναι πολύ πιο όμορφη.\nΔείτε το βίντεο από το tlife.gr:\nΤην «κάρφωσε» την Τούνη η Τσιμτσιλή για τα 800 ευρώ! «Ότι εσύ η εργασιομανής και όλοι οι άλλοι είναι τεμπέληδες;»\nΗ δήλωση που έκανε σε συνέντευξή της η Ιωάννα Τούνη σχετικά με το επίδομα αναστολής εργασίας των 800 ευρώ και τους «τεμπέληδες που χαίρονται» συζητήθηκε στην εκπομπή Happy Day και η Σταματίνα Τσιμτσιλή πήρε θέση.\n«Νιώθω την ανάγκη να πω ότι μπορεί να έχει κάποιο δίκιο σε αυτό που λέει, αλλά το είπα με τον λάθος τρόπο. Γιατί το να κουνήσεις το δάχτυλο και να πεις ‘’εσείς οι τεμπέληδες που δεν σας νοιάζει εμείς οι επιχειρηματίες που σηκώνουμε και τα βάρη του ενοικίου…’’», είπε αρχικά με την κουβέντα «να παίρνει φωτιά» στην εκπομπή και όλοι στο πάνελ να παίρνουν θέση.\nΓια να συνεχίσει, λίγο αργότερα, η Σταματίνα Τσιμτσιλή: «Δικαιώνω και κάποιους από αυτούς που ενοχλήθηκαν γιατί είμαστε σε μια περίοδο που τα νεύρα είναι τεταμένα, που υπάρχει το άγχος που θα μας πάει όλη αυτή η ιστορία, απλά, καμιά φορά, είναι τι λες και πώς το λες. Καμιά φορά, ο τρόπος που λες κάτι και πώς το επικοινωνείς με τη γλώσσα του σώματος, μπορεί να ενοχλήσει. Ήθελε διευκρίνιση και όχι με ύφος όλοι τεμπέληδες. Ότι εσύ η εργασιομανής και όλοι οι άλλοι είναι τεμπέληδες; Θέλει λίγο προσοχή και λίγο σεβασμό για να μη βγεις στη σέντρα».


Το Αρχείο της ΕΡΤ, τιμώντας τη μνήμη της Ρίκας Βαγιάννη, που έφυγε σήμερα από τη ζωή, παρουσιάζει στην ιστοσελίδα www.ert.gr και στη διεύθυνσηhttp://www.ert.gr/arxeio-afierwmata/sti-mnimi-tis-rikas-vagianni/ τη συνέντευξη που παραχώρησε στη Λένα Αρώνη και την εκπομπή «Art Beat», με αφορμή την κυκλοφορία του πρώτου της παιδικού βιβλίου. [Read more…]\nFiled Under: Internet, Τηλεόραση Tagged With: Αρχείο ΕΡΤ, Ρίκα Βαγιάνη\nΤο Ποτάμι αποχαιρετά την Ρίκα Βαγιάνη\nMια αντισυμβατική αρχόντισσα ήταν η Ρίκα. Μορφωμένη, δημιουργική, ευαίσθητη, αιρετική, που ποτέ δεν επαναπαυόταν στις δάφνες της. Ρίκα σε ευχαριστούμε για όλα. Για τις ανησυχίες σου που ποτέ δεν έπαψαν να μας αφυπνίζουν. Σε ευχαριστούμε για όλα αυτά που έκανες, για όλα αυτά που προσπάθησες, για όλα αυτά που έλεγες. Για το γέλιο σου που γέμιζε τις ψυχές μας αισιοδοξία, για τα ανυπέρβλητα κείμενα σου. «Δεν μπορώ να γνωρίζω πώς θα εξελιχθεί η συνέχεια», έγραφες, «σημασία έχει ότι συναντηθήκαμε και δεν διασταυρωνόμαστε βουβοί, σαν πλοία μέσα στη νύχτα». Καλό ταξίδι κορίτσι μας, καλό ταξίδι. Αν και να ξέρεις ότι η απουσία σου άπλωσε και άλλα σύννεφα σε αυτό το δύσκολο καλοκαίρι. [Read more…]\nFiled Under: Internet, Τηλεόραση Tagged With: ΠΟΤΑΜΙ, Ρίκα Βαγιάνη\nΗ ΕΡΤ2, στη μνήμη της Ρίκας Βαγιάννη προβάλλει σήμερα, Τρίτη 7 Αυγούστου 2018και ώρα 18:30, από τη σειρά εκπομπών «Loft» το επεισόδιο «Νίκος Εγγονόπουλος». [Read more…]\n«Πάντα ν΄ανταμώνουμε» στη ΔΤ, με την “αγαπημένη της ΕΡΤ”\nΜια νέα μουσική εκπομπή, το «Πάντα ν΄ανταμώνουμε» κάνει πρεμιέρα στην οθόνη της δημόσιας τηλεόρασης, το Μ. Σάββατο 19 Απριλίου στις 00.30.\nΗ οικοδέσποινα Ρίκα Βαγιάνη υποδέχεται κάθε Σαββατόβραδο τους καλεσμένους με χιούμορ και οικειότητα, ενισχύοντας το κλίμα της παρέας. Μαζί της ο ταλαντούχος ηθοποιός Θανάσης Αλευράς, σε ρόλο – έκπληξη, βάζει την κωμική του σφραγίδα με μικρά «one man shows» αλλά και τραγούδια σε κάθε εκπομπή. [Read more…]\nFiled Under: Ανακοινώσεις, Τηλεόραση Tagged With: «Πάντα ν΄ανταμώνουμε», Θανάσης Αλευράς, Ρίκα Βαγιάνη


Επιστρεπτέα 7: Πότε ξεκινούν οι πληρωμές - Viannitika.gr\nΕντός των επόμενων ημερών αναμένεται να ξεκινήσει η καταβολή των ποσών για την 7η Επιστρεπτέα Προκαταβολή.\nΣύμφωνα με πληροφορίες, η επίμαχη ΚΥΑ βρίσκεται στην τελική ευθεία για την δημοσίευσή της, γεγονός που θα σημάνει την έναρξη της διαδικασίας για την εξόφληση των δικαιούχων.\nΣτο πλαίσιο αυτό, εκτιμάται πως το επικρατεστέρο σενάριο είναι οι πληρωμές να πραγματοποιηθούν εντός της Μεγάλης Εβδομάδας και πριν το Πάσχα αν και ορισμένες πηγές δεν αποκλείουν το ενδεχόμενο η διαδικασία να ξεκινήσει νωρίτερα, ακόμη και από μεθαύριο Παρασκευή.\nΗ Επιστρεπτέα 7 είναι κατά ποσοστό 50% επιδότηση, ενώ έγιναν δεκτές και αιτήσεις από εταιρείες με άνοδο τζίρου το 2020, εφόσον ανήκουν σε κλάδους που υπόκεινται σε περιοριστικά μέτρα. Για τις υπόλοιπες επιχειρήσεις θα ισχύει το κριτήριο μείωσης του τζίρου κατά 20% το πρώτο 3μηνο του 2021.


Καταγγελία για παραβίαση απόρρητων ιατρικών δεδομένων από το Διαύγεια\nΤην παραβίαση απόρρητων ιατρικών δεδομένων μέσω του ιστότοπου «Διαύγεια», καταγγέλλει με ερώτησή του προς τον υπουργό Υγείας Ανδρέα Ξανθό, ο βουλευτής του Ποταμιού Κώστας Μπαργιώτας.\nΌπως αναφέρεται στην συνοδευτική της ερώτησης ανακοίνωση, «Καθημερινά αναρτώνται στη ‘Διαύγεια’ δεκάδες αποφάσεις από υπηρεσίες Νοσοκομείων στις οποίες αναφέρονται τα πλήρη στοιχεία των ασθενών (ονοματεπώνυμο, ΑΜΚΑ, ηλικία, ασφαλιστικός φορέας, πάθηση).\nΧαρακτηριστική είναι η πρόσφατη απόφαση του Διοικητή του ΠΓΝΘ ΑΧΕΠΑ περί έγκρισης εμφύτευσης απινιδωτή σε ασθενή, στην οποία αναφέρεται το όνομα, η ηλικία και η πάθηση του ασθενούς. Είναι αυτονόητο ότι η ανάρτηση των πράξεων όλων των οργάνων της Διοίκησης στη Διαύγεια είναι αναγκαία, γιατί μόνο έτσι εξασφαλίζεται η διαφάνεια και η λογοδοσία από την πλευρά των φορέων άσκησης δημόσιας εξουσίας. Ωστόσο, η ακολουθούμενη πρακτική παραβιάζει πληθώρα διατάξεων».\nΕπίσης στην ανακοίνωση τονίζεται ότι, «η ακολουθούμενη, παράνομη πρακτική των νοσοκομείων αναδεικνύει την έλλειψη κοινού τρόπου διαχείρισης των δεδομένων υγείας των ασθενών από τα νοσοκομεία αφενός και τον κίνδυνο δικαστικής προσφυγής ασθενών που θίγονται και επιδίκασης αποζημίωσης εις βάρος του Δημοσίου αφετέρου».\nΕν όψει των παραπάνω, ο βουλευτής Κώστας Μπαργιώτας, ερωτά τον Υπουργό σε ποιες ενέργειες σκοπεύει να προβεί, ώστε να υπάρχει απαρέγκλιτη τήρηση του νομικού πλαισίου αφενός και ενιαίος τρόπος διαχείρισης των δεδομένων υγείας των ασθενών από τα νοσοκομεία. Αφετέρου, τι έχει πράξει η Αρχή Προστασίας Προσωπικών Δεδομένων στο πλαίσιο τόσο της ρυθμιστικής όσο και της ελεγκτικής της αρμοδιότητας;


Βιβλία του συγγραφέα Καραντινός Δημήτρης στο Bibliohora gr - Προβολή πρώτης σελίδας, αύξουσα ταξινόμηση βάση έτους έκδοσης (πενήντα τίτλοι ανά σελίδα)\nΚαραντινός, Δημήτρης Ο Δημήτρης Καραντινός είναι οικονομολόγος και διαθέτει διδακτορικό δίπλωμα στα Οικονομικά. Εργάζεται ως διευθυντής ερεννών ατό Εθνικό Κέντρο Κοινωνικών Ερευνών (ΕΚΚΕ). Τα επιστημονικά του ενδιαφέροντα περιλαμβάνουν έρευνα στους τομείς της απασχόλησης, της ανεργίας, της εκπαίδευσης και κατάρτισης και της κοινωνικής ενσωμάτωσης. Διαθέτει σημαντική εμπειρία στη διοίκηση έρευνας καθώς έχει εργαστεί πολλές φορές στο παρελθόν ως επιστημονικός υπεύθυνος ερευνητικών προγραμμάτων. Από το 2000, είναι ο Εθνικός Εμπειρογνώμων για την Ελλάδα στα πλαίσια του Ευρωπαϊκού Παρατηρητηρίου για την Απασχόληση, συμμετέχοντας έτσι ενεργά στον σχεδιασμό της Ευρωπαϊκής Στρατηγικής για την Απασχόληση. Ο Δ. Καραντινός διαθέτει σημαντικό αριθμό δημοσιεύσεων, οι περισσότερες εκ των οποίων στα αγγλικά, σε θέματα απασχόλησης και κοινωνικής ενσωμάτωσης.


Δημοσιεύτηκε στις Τετάρτη, 27 Ιουλίου 2016 13:16\n05/7/2016: 6η ημέρα Κατασκήνωση\nΔημοσιεύτηκε στις Τρίτη, 05 Ιουλίου 2016 18:43\nΗ προτελευταία μέρα στην Κατασκήνωσή μας αποτέλεσε έμπνευση για όλα τα παιδιά, καθώς η σημερινή μας επίσκεψη έγινε στον χώρο εκπαίδευσης της Προεδρικής Φρουράς.\nΜάθαμε για τους Εύζωνες, τη σημασία της στολής και του εξοπλισμού τους, τον τρόπο εκπαίδευσής τους και για τα αυστηρά κριτήρια επιλογής τους.\n04/7/2016: 5η ημέρα Κατασκήνωση\nΔημοσιεύτηκε στις Τρίτη, 05 Ιουλίου 2016 18:42\nΜια μέρα γεμάτη παιχνίδι η σημερινή μας μέρα, αφού μετά την πρωινή μας Προσευχή και το Αγιογραφικό, κάναμε τη γυμναστική και πολλές εκπλήξεις ακολούθησαν! Ομαδικά παιχνίδια που προωθούσαν την συνεργασία και τη συμμετοχή κι όχι τόσο τη νίκη, ενθουσίασαν τα παιδιά, για να οδηγηθούμε μετά στην Β’ φάση των πρωταθλημάτων Air Hockey και Πινγκ-πονγκ! Λίγο πριν το μεσημεριανό τραπέζι τα παιδιά προετοίμασαν τις εφημερίδες και τις παρουσιάσεις τους καθ’ ομάδας για τη γιορτή λήξης, έγραψαν ο ένας στον άλλον ευχές και φιλικά λόγια στα τετράδιά τους, ώστε να μείνουν παντοτινά σαν ανάμνηση γραμμένα!\n03/7/2016: 4η ημέρα Κατασκήνωση\nΔημοσιεύτηκε στις Τρίτη, 05 Ιουλίου 2016 18:41\nΕκκλησιαστήκαμε σήμερα στον Ιερό Ναό Αγίου Νικολάου Φιλοπάππου στο Κουκάκι, όπου τα παιδιά με ευλάβεια παρακολούθησαν την Ακολουθία.Κατευθυνθήκαμε έπειτα σε αθλητικό χώρο στην Παλλήνη όπου τα παιδιά έσπευσαν στα αποδυτήρια, έβαλαν τα μαγιώ τους και βούτηξαν κατευθείαν στην πισίνα! Κέφι, παιχνίδια στο νερό, βουτιές, γέλια, πιτσιλίσματα και οι κατασκηνωτές δεν ήθελαν να βγουν από τα δροσερά νερά της πισίνας!\n02/7/2016: 3η ημέρα Κατασκήνωση\nΔημοσιεύτηκε στις Τρίτη, 05 Ιουλίου 2016 18:40\nΕπίσημη η μέρα μας σήμερα με πολλές δράσεις, κατασκευές και παιχνίδια!\nΤο πρόγραμμα ξεκίνησε στη ώρα του με το Αγιογραφικό και την πρωινή μας γυμναστική.\nΣυνεχίσαμε με κατασκευές από πηλό! Τα παιδιά καθοδηγήθηκαν από ειδική ομάδα, ώστε να φτιάξουν ένα διακοσμητικό πιάτο με θαλασσινό θέμα. Κοχύλια, αστερίες, στρείδια, χταπόδια και ψαράκια γέμισαν την αίθουσα με χρώμα κι έτσι τα παιδιά αποχωρώντας είχαν στα χέρια τους την πολύχρωμη, καλοκαιρινή δημιουργία τους!\n01/7/2016: 2η ημέρα Κατασκήνωση\nΔημοσιεύτηκε στις Σάββατο, 02 Ιουλίου 2016 12:45\nΗ πρώτη μας φετινή εκδρομή σήμερα! Με το Αγιογραφικό, και ακολούθως τη γυμναστική και το δεκατιανό ξεκίνησε η δεύτερη ημέρα, όπου μας οδήγησε αργότερα στις παρυφές της Πάρνηθας, στο Τατόι, για να μάθουν και να αγκαλιάσουν τα παιδιά την Αττική φύση.\nΠερίπατος μέσα στα μονοπάτια του δάσους, πικ-νικ κάτω από τα δέντρα, παιχνίδια και γνώσεις που μας ενθουσίασαν, και μας έκαναν να περάσουμε υπέροχα στα πανέμομορφα τοπία της περιοχής!\n30/6/2016: 1η ημέρα Κατασκήνωση\nΔημοσιεύτηκε στις Σάββατο, 02 Ιουλίου 2016 12:43\n40 παιδιά, για 6η χρονιά, βρισκόμαστε, με τη χάρη του Θεού και υπό τη σκέπη του προστάτου μας Αγίου Νικολάου, στην Κατασκήνωση στην πόλη!\n«Ο καρπός του Πνεύματος» είναι το φετινό μας σύνθημα, και οι 5 ομάδες των παιδιών μας θα μάθουν και θα βιώσουν τις αρετές που οδηγούν στον καρπό αυτό! Μακρόθυμοι, Εγκρατείς, Πράοι, Ειρηνικοί και Χαρούμενοι!\nΤο πρόγραμμα της 1ης ημέρας περιελάμβανε εκκλησιασμό των παιδιών για τη γιορτή των Αγίων Αποστόλων. Τα παιδιά όντας έτοιμα κοινώνησαν των Αχράντων Μυστηρίων.\nΠρόγραμμα Ιερών Ακολουθιών μηνών Ιουνίου-Ιουλίου 2016\nΔημοσιεύτηκε στις Παρασκευή, 10 Ιουνίου 2016 16:45\nΠρόγραμμα Ιερών Ακολουθιών μηνός Ιουνίου - Ιουλίου 2016


Καλαμάτα 80 – Να τελειώσει τη δουλειά στην Ορεστιάδα - Messinia Live\nΝα κάνει το δεύτερο βήμα και να προκριθεί στα τελικά των πλέι οφ της pre league, θα επιδιώξει η Καλαμάτα 80 σήμερα (6/4, 19:00) στην Ορεστιάδα.\nΜε προίκα τη νίκη στην Παραλία στο πρώτο ματς, οι λύκοι θέλουν να κάνουν το 2-0 στο κλειστό γυμναστήριο «Νίκος Σαμαράς» και να τελειώσουν τη σειρά στρέφοντας την προσοχή τους στον μεγάλο τελικό της ανόδου.\nΣτο πρώτο παιχνίδι κόντρα στον Άθλο, η ομάδα του Παναγιώτη Ντάκουρη αν και έχασε το πρώτο σετ, πήρε τη νίκη με 3-1 σετ και έκανε το 1-0 στα μεταξύ τους παιχνίδια. Σε περίπτωση νίκης της Καλαμάτας 80 σήμερα θα προκριθεί και στον τελικό γύρο των πλέι οφ για τις θέσεις 2-3, ενώ αν επικρατήσει ο Άθλος θα υπάρξει και τρίτο παιχνίδι στο κλειστό της Παραλίας στη Καλαμάτα.\nΑνατροπή και μάλιστα εκτός έδρας έκανε στο άλλο ζευγάρι ο Κέρκης Σάμου, ο οποίος βρέθηκε να κυνηγάει στο σκορ απέναντι στον Αριστοτέλη στη Σκύδρα, όμως με το τελικό 3-1 σετ πήρε προβάδισμα πρόκρισης στον τελευταίο γύρο των πλέι οφ.\nΣτη Σάμο σήμερα (6/4, 19.00) έχει την ευκαιρία ο Κέρκης να πάρει το εισιτήριο για τον επόμενο γύρο. Αν ο Αριστοτέλης καταφέρει να πάρει τη νίκη τότε θα διεξαχθεί και τρίτη αναμέτρηση στη Σκύδρα.\nPre League ανδρών play off\n«Ν. Σαμαράς» 19.00 ΑΣ Άθλος – Καλαμάτα 80\nΔιαιτητές: Κουτσούλας – Ιωαννίδης\nΒαθέως 19.00 Κέρκης – ΦΕΣ Αριστοτέλης\nΔιαιτητές: Μυλωνάκης – Καραδημητρίου\nRelated Items:play off, pre League ανδρών, Άθλος Ορεστιάδας, ΒΟΛΕΙ, ΚΑΛΑΜΑΤΑ 80\nΚαλαμάτα – Ντέρμπι από τα… παλιά με Αιγάλεω


Πώς γίνεται η διάγνωση της - Medical PharmaQuality\nΠώς γίνεται η διάγνωση της\nΗ εξέταση αίματος δείχνει τα επίπεδα του σιδήρου στο αίμα και προσδιορίζει αν υπάρχει αναιμία. Αν τα επίπεδα σιδήρου είναι χαμηλά, πιθανότατα και τα επίπεδα φερριτίνης θα είναι χαμηλά (η φερριτίνη μας δείχνει τα επίπεδα του αποθηκευμένου σιδήρου στον οργανισμό). Μία εξέταση φερριτίνης είναι απαραίτητη για να δούμε τα επίπεδα του σιδήρου στις αποθήκες του οργανισμού.\nΗ αιμοσφαιρίνη επίσης είναι μειωμένη στο αίμα όταν έχουμε έλλειψη σιδήρου, οπότε η μέτρηση της αιμοσφαιρίνης είναι χρήσιμη για την διάγνωση της αναιμίας. Τέλος η συνολική μάζα των ερυθρών αιμοσφαιρίων είναι μικρότερη από την φυσιολογική στην αναιμία.\nΗ μέτρηση της αιμοσφαιρίνης είναι πιο χρήσιμη από την μέτρηση του αριθμού των ερυθρών αιμοσφαιρίων γιατί δεν είναι σπάνια η περίπτωση κανονικού αριθμού των ερυθρών αιμοσφαιρίων με πολύ χαμηλό επίπεδο περιεχόμενης αιμοσφαιρίνης.\nΕπομένως, ενώ μία μείωση των ερυθροκυττάρων σημαίνει αναιμία, δεν είναι πάντα σίγουρο ότι σε κανονικά επίπεδα ερυθρών αιμοσφαιρίων η σιδηροπενική αναιμία πρέπει να αποκλειστεί.


Home / news / Debian 9 Stretch final ISO\nGiorgos in news 18 June, 2017 7:29 am χωρίς σχόλια\nDebian 9 Stretch final: Το λειτουργικό Debian είναι το αποτέλεσμα του Debian Project. Είναι μια δημοφιλής διανομή Linux, με ελεύθερο λογισμικό που αναπτύσσεται μέσω της συνεργασίας εθελοντών από όλο τον κόσμο. Βασίζεται στον πυρήνα linux και στην ομάδα βασικών εργαλείων του εγχειρήματος GNU.\nΣήμερα μετά από χρόνια δοκιμών η ομάδα του Debian project ανακοίνωσε την κυκλοφορία του Debian 9, με κωδικό όνομα “Stretch“.\nΗ καλά δοκιμασμένη φύση του Debian 9 παρέχει συνέπεια στην υποστήριξης της διανομής για πάρα πολλές αρχιτεκτονικές επεξεργαστών (i386, amd64, arm64, armel, armhf, mips, mipsel, mips64el, ppc64el, s390x)\nΗ διανομή απευθύνεται από επιτραπέζιους υπολογιστές (με το GNOME 3.22 ως προεπιλογή, αλλά και με KDE Plasma 5.8, LXDE, LXQt 0.11, MATE 1.16 και Xfce 4.12 σαν διαθέσιμα desktop environments) μέχρι και διακομιστές.\nΤο Debian 9 έρχεται με πάνω από 51.000 binary packages, ένα νέο ρεκόρ για μια σταθερή κυκλοφορία του Debian.\n“Μετά από 26 μήνες ανάπτυξης, το έργο Debian παρουσιάζει τη νέα σταθερή έκδοση 9 (code name Stretch), η οποία θα υποστηριχθεί για τα επόμενα 5 χρόνια χάρη στο συνδυασμένο έργο της ομάδας Debian Security και της μακροπρόθεσμης υποστήριξης της ομάδας του Debian.”\nΔιαβάστε την ανακοίνωση έκδοσης και ανατρέξτε στη νέα ενότητα των σημειώσεων έκδοσης για περισσότερες πληροφορίες.\nΤο Debian 9 διατίθεται σε διάφορες παραλλαγές, μεταξύ των οποίων full DVD αλλά και live εικόνες με δημοφιλή περιβάλλοντα επιφάνειας εργασίας.\nΠαραθέτουμε τα links για τα Live DVD του Debian 9\nDebian 9 Full DVD ISO (χρειάζεστε μόνο το πρώτο)\nUpdated on 18/06/2017 07:29 by Giorgos\nPrevious Previous post: Solus GNOME 2017.04.18\nNext Next post: Γιατί δεν πατάμε το Unsubscribe link στα Spam e-mail;


ΣΤΗΝ ΚΟΥΖΙΝΑ: Κέικ γεμιστά\nετατρέψτε ένα απλό κέικ σε ένα εντυπωσιακό γλύκισμα-τούρτα, που θα σερβίρετε με κουταλάκι.\nΑπλώς αφήστε το οποιοδήποτε κέικ να κρυώσει αφού το βγάλετε από τον φούρνο και με ένα κοφτερό μαχαίρι κόψτε το οριζόντια σε δύο κομμάτια.\nΑδειάστε προσεκτικά με κουτάλι μια ποσότητα από το εσωτερικό του κάτω κομματιού, γεμίστε με σοκολάτα, μαρμελάδα, σαντιγύ, φρούτα ή ό,τι άλλο σας αρέσει και κλείστε ξανά το κέικ με το δεύτερο κομμάτι.\nΑνάλογα με το είδος της γέμισης π.χ αν πρόκειται για μαρμελάδα, μερέντα κλπ. μπορείτε να ανακατέψετε σε αυτήν και τα τρίμματα απ΄όσο αφαιρέσατε, όπως και να καλύψετε εξωτερικά το κέικ με σοκολάτα, γλάσο ή ζάχαρη άχνη για να ...κρύψετε το σημείο που ενώνονται τα δύο κομμάτια.


ΝΔ: Η κυβέρνηση αδυνατεί να αντικαταστήσει τη νομιμότητα στα Εξάρχεια — ΣΚΑΪ (www.skai.gr)\n«Ενώ η υφυπουργός Προστασίας του Πολίτη κ. Παπακώστα προκαλεί την κοινή λογική, δηλώνοντας ότι βλέπει τα Εξάρχεια ως τη… Μονμάρτη των Αθηνών, τα Εξάρχεια συνεχίζουν να δοκιμάζονται από αλλεπάλληλα επεισόδια βίας» σημειώνει μεταξύ άλλων ο τομέαρχης Προστασίας του Πολίτη της ΝΔ Μάξιμος Χαρακόπουλος.\nΔημοσίευση: 15/04/2019 - 15:55 Τελευταία ενημέρωση: 15/04/2019 - 15:55\nΥπογραμμίζει ότι ενώ η υφυπουργός Προστασίας του Πολίτη κ. Παπακώστα προκαλεί την κοινή λογική, δηλώνοντας ότι βλέπει τα Εξάρχεια ως τη… Μονμάρτη των Αθηνών, τα Εξάρχεια συνεχίζουν να δοκιμάζονται από αλλεπάλληλα επεισόδια βίας.\nΑναφέρει ότι συγκεκριμένα χθες:\n•Για μια ακόμη φορά, οι μπαχαλάκηδες - εγχώριοι αλλά και εισαγόμενοι, οπαδοί του αναρχοτουρισμού- κατέφυγαν στο πολύπαθο Πολυτεχνείο, χωρίς να μπορεί κανείς να τους καταδιώξει, αφού τους προστατεύει ο νόμος Γαβρόγλου.\nTags: Παπακώστα, Χαρακόπουλος, Εξάρχεια, ΝΔ


μα ποιοι είστε τέλος πάντων\nΤα μέλη του CandyInGreekProject συναντήθηκαν τον χειμώνα του 2006 σε ένα διεθνές Candy forum και ερωτεύτηκαν κεραυνοβόλα. Καρπός της αγάπης τους είναι το CiPG κανάλι στο youtube, και το παρόν blog.\nΑπό την αρχή της σχέσης τους, παθιάστηκαν με την ιδέα της εύρεσης και απόκτησης όλης της σειράς, στοχεύοντας πρώτα στην κρατική τηλεόραση. Οι συναρπαστικές ιδέες τους, όπως το να σπάσουν τα τηλέφωνα στην ΕΡΤ, να τους τρελάνουν στα e-mail, να οργανωθεί πορεία διαμαρτυρίας, να κάνουν ριφιφί στα αρχεία και άλλες ευφυέστατες προτάσεις, δυστυχώς δεν έφεραν το επιθυμητό αποτέλεσμα. Ντεντ εντ… Το αποκορύφωμα της απελπισίας τους ήταν όταν πήραν την έγκυρη πληροφορία ότι το συγκεκριμένο υλικό βρίσκεται ακόμα σε μορφή μπομπίνας και σαπίζει στα υπόγεια της ΕΡΤ.\nΛίγο πριν προχωρήσουν στο απονενοημένο διάβημα, σε μια ύστατη στιγμή διαύγειας σκέφτηκαν ν’ ακολουθήσουν το παράδειγμα της αγαπημένης τους ηρωίδας και να μην το βάλουν κάτω. Κι έτσι πήραν την μεγάλη τολμηρή απόφαση: "Θα τα μαζέψουμε ένα ένα από ιδιώτες!"\nΧωρίς πολλές ελπίδες, χρησιμοποίησαν ως "κράχτες" στο youtube τα 3 επεισόδια της μπροστάρισσας Backpacker που είχαν στην κατοχή τους και γέμισαν τον τόπο με bulletin και αγγελίες.\nΗ πρώτη μεγάλη χαρά ήταν όταν η Αthanasia μπήκε στην ζωή τους (μαζί με τα 60 επεισόδια της βέβαια!). Ακολούθησε η Viv, η οποία εντελώς συμπτωματικά και κωλοφαρδίστικα, είχε σχεδόν όλα τα υπόλοιπα. Η Μyrtoula, ο Χarhs και ο Nikos, η Domniki συμπλήρωσαν τα κενά με υλικό από το δικό τους αρχείο. Ο αφανής ήρωας S@ck!s σήκωσε τα μανίκια και ξεκίνησε το πρώτο ριπάρισμα, το οποίο συνεχίζει η Candicted που ελπίζουμε να μην σηκώσει τα χέρια ψηλά ποτέ.\nΗ αλήθεια είναι πως ο δρόμος ήταν τραχύς και δύσβατος, με πολλές κακοτοπιές και δυσκολίες. Υπήρξαν άνθρωποι κακοί και αδίστακτοι, που τα μέλη του CandyInGreekProject πιστεύουν πως θα ήταν καλύτερο για την ψυχική ηρεμία της ομάδας να μην τους είχαν συναντήσει ποτέ.\nΑλλά η προθυμία, η ανοιχτοχεριά, η ενθάρρυνση το φιλικό χτύπημα στην πλάτη από τους providers που ενθουσιάστηκαν με την ιδέα, ήταν η δυνατή ώθηση προς τον τερματισμό.\n- Στον ελεύθερο χρόνο τους λιώνουν τα κορμιά τους πάνω από τα p.c.\n- Στις συναντήσεις τους αναλώνονται στους καβγάδες για το ποιος ήταν ο καλύτερος άντρας του άνιμε και ποια είναι η σωστή απόχρωση στα φρύδια της πρωταγωνίστριας.\n- Φαντασίωση: να φτάσει κάποτε η μέρα που θα έχουν παραδοθεί ολοκληρωτικά σε όλους και τα 115 επεισόδια, και θα μπορούν επιτέλους να αράξουν και ν' απολαύσουν το έργο τους.\n- Βίτσια - φετίχ: ομαδικές προβολές των πιο καταθλιπτικών επεισοδίων, ακράτητη βουλιμία (κυρίως σοκολάτα), όνειρα για international Candy conference εν πλω από Ν.Υόρκη – Σαουθάμπτον, μαστίγωμα από τον Τέρρυ Γκράντσεστερ (βλ. και επ.34), η στολή του κολεγίου με τις ασορτί μπότες, να προτιμούν τις σκάλες από το ασανσέρ.\n- Διασκέδαση: να αφηγούνται στα νέα μέλη κωμικοτραγικές ιστορίες από διάφορα που τους συνέβησαν μέχρι να μαζέψουν το υλικό, χάιδεμα βιντεοκασσετών και περιοδικών του '87, επίδειξη παιδικών τους φωτογραφιών όπου εμφανίζονται πάνω σε δέντρα με κοτσιδάκια και τζην σαλοπέτα (σύμφωνα με το Candy lifestyle πρότυπο).\n- Πως θα τους αναγνωρίσετε σε δημόσιους χώρους εστίασης: τρώνε πολύ, πίνουν πολύ, κάνουν πολύ θόρυβο. Τα διπλανά τραπέζια πληρώνουν και φεύγουν γρήγορα.\nΠΡΟΣΟΧΗ: ΟΙ CandyInGreekProject ΖΟΥΝ ΑΝΑΜΕΣΑ ΜΑΣ!!\nΑναρτήθηκε από TheCandyInGreekProject στις 23:33 6 σχόλια Σύνδεσμοι σε αυτήν την ανάρτηση\nΕτικέτες profile, updates\nπως δεν το είχαμε σκεφτεί τόσο καιρό?!!\nΑναρτήθηκε από TheCandyInGreekProject στις 23:17 0 σχόλια Σύνδεσμοι σε αυτήν την ανάρτηση


Αποζημιώθηκαν για την εκτέλεση του αθώου γιου τους\nΟι γονείς ενός κινέζου εφήβου, ο οποίος εκτελέστηκε πριν από 18 χρόνια για τον βιασμό και τον φόνο μίας γυναίκας, ένα έγκλημα το οποίο δεν είχε διαπράξει, θα αποζημιωθούν με 265.000 ευρώ, ανακοίνωσαν το δικαστήριο και ο πατέρας του.\nΝωρίτερα μέσα στον μήνα, δικαστήριο απάλλαξε τον Χουτζίλτου από τις κατηγορίες, για τις οποίες είχε αδίκως καταδικαστεί στην εσχάτη των ποινών.\nΟ Χουτζίλτου ήταν 18 ετών όταν εκτελέστηκε έχοντας κριθεί ένοχος το 1996 για τον βιασμό και τον φόνο μίας γυναίκας μέσα σε δημόσιες τουαλέτες.\nΟ νεαρός είναι ο τελευταίος σε μία σειρά θανατοποινιτών, που απαλλάχθηκαν των κατηγοριών τον περασμένο χρόνο.\nΤον Αύγουστο, ο Νιάν Μπιν, πρώην θανατοποινίτης, αποφυλακίστηκε, καθώς το δικαστήριο έκρινε ότι δεν υπήρχαν επαρκή ενοχοποιητικά στοιχεία εις βάρος του.\nΠολλοί χρήστες του Ίντερνετ έκριναν ανεπαρκή την αποζημίωση και ζήτησαν την τιμωρία των αρμόδιων αξιωματούχων.\nΗ απόφαση να αποζημιωθεί η οικογένειά του ήταν το πρώτο θέμα που σχολιάστηκε στην κινεζική εκδοχή του Twitter, το Sina Weibo.\nΟι γονείς του είχαν υποβάλει σχετικά αιτήματα στις δικαστικές αρχές από το 2006, ζητώντας την επανεξέταση της υπόθεσης.


Trailer κεντρικού δελτίου 29/08/2019 | OPEN TV\nκαταχωρήθηκε: Πέμπτη 29 Αυγούστου 2019\nTrailer κεντρικού δελτίου 29/08/2019\nΔείτε απόψε στο κεντρικό δελτίο ειδήσεων του Open στις 18:55 με τη Λίνα Δρούγκα: Όλο το παρασκήνιο της επίσκεψης Μητσοτάκη στη Γερμανία. Τι συζήτησαν πίσω από τις κλειστές πόρτες με την Μέρκελ. Πώς αποτιμά τη συνάντηση η Ελλάδα και τη λέει η Καγκελαρία. Αναλυτικά παραδείγματα από τις αλλαγές στα τιμολόγια της ΔΕΗ. Τι θα δουν στους λογαριασμούς τους οι καταναλωτές. Σάλος στη Βρετανία από την απόφαση του Τζόνσον να κλείσει τη Βουλή. Για πραξικόπημα κάνει λόγο η αντιπολίτευση. Μεγάλες διαδηλώσεις. Έξω φρενών ο Βρετανός ηθοποιός Χιού Γκραντ, τι ανέβασε στο twitter. Η συγκινητική ιστορία που κρύβεται πίσω από την επιτυχία του Ζαχαρία, ενός παιδιού Σύρων μεταναστών που κατάφερε παρά τις δυσκολίες να περάσει από τους πρώτους στη σχολή Ναυπηγών.\nΕπιβεβαίωση του ρεπορτάζ του Open για το νεκρό βρέφος στο Παίδων – Απόψε στο κεντρικό δελτίο με τη Νίκη Λυμπεράκη Η ωραία των Αθηνών, Παρασκευή στις 17:00 Total Football, Κυριακή στις 22:00 J2US, έρχεται στο Open Η συμμορία των δεκατριών, Παρασκευή στις 21:00 «Παγώνουν» τα κέντρα – Απόψε στο κεντρικό δελτίο ειδήσεων του Open Μια καλή χρονιά, Σάββατο στις 22:45 Οι λησταρχίνες, Παρασκευή στις 23:45 Momentum, Πέμπτη στις 23:00 Από που πάνε για τη χαβούζα, Πέμπτη στις 17:00 Το κόκκινο ποτάμι, Κυριακή στις 21:00


Συμπληρώματα στις μέλισσες…ΝΑΙ ή ΟΧΙ; – Κύρκα Μελισσοκομικός Κύκλος\nΣυμπληρώματα στις μέλισσες…ΝΑΙ ή ΟΧΙ;\n21 Μαΐου 2018/Υγεία\nΕίναι παγκοσμίως γνωστό ότι η κλιματική αλλαγή έχει προκαλέσει την μείωση στην διαθεσιμότητα των θρεπτικών συστατικών των παραγόμενων αγροτικών προϊόντων. Τα παραγόμενα αγροτικά προϊόντα περιέχουν 30-70% λιγότερες θρεπτικές ουσίες από ότι πριν 50 ή και 30 χρόνια.\nΗ μείωση αυτή αφορά τις βιταμίνες, τις πρωτεΐνες, τα ιχνοστοιχεία και όλες τις λοιπές ουσίες που παίρνουμε από τα αυτά, με τα οποία διατρεφόμαστε εμείς αλλά και τα ζώα. Η μέλισσα δεν θα μπορούσε να εξαιρεθεί σε αυτήν την περίπτωση. Συνέχεια ακούμε παλαιούς μελισσοκόμους να παραπονούνται και να λένε ότι..η φύση ήτανε αλλιώς παλιά… εμείς παίρναμε 40, 70,100 κιλά μέλι την κυψέλη…. τα μελίσσια παίρνανε ρείκι το φθινόπωρο και φτιαχνόντουσαν….την άνοιξη δεν χρειάζεται παρά μια διεγερτική τροφοδοσία να κάνεις… το καλοκαίρι μετά τον τρύγο έκανε μια βροχούλα, κάτι θα κάνει το μελίσσι…. Όλα αυτά δεν παρατηρούνται πια στις μέρες μας… Αν σκεφτούμε και την προσβολή των μελισσιών μας από βαρρόα, την ανεπιτυχή αντιμετώπισή της, την ύπαρξη νοζεμίασης, (διατροφική ασθένεια), αλλά και την σηψηγονία και την ασκόσφαιρα, τότε καταλαβαίνουμε ότι η ενδυνάμωση των μελισσιών μας είναι μονόδρομος.\nΤο πρώτο βήμα είναι.. Η ΑΝΤΙΜΕΤΩΠΙΣΗ του ΒΑΡΡΟΑ Υπάρχουν πολλά βιολογικά και χημικά σκευάσματα για την αντιμετώπισή του, για ξαλάφρωμα ή για θεραπεία ….στο βαθμό που γίνεται…. Με την βαρρόα θα πρέπει να ασχολούμαστε 3-4 φορές τον χρόνο. Να την ελέγχουμε, να ξέρουμε πόσο έχουμε, να μην την ξεχνάμε, να βλέπουμε και τον γείτονα, να συνεργαστούμε. Μετά… να μην ξεχνάμε τις απολυμάνσεις μας, ΚΑΘΕ ΧΡΟΝΟ.\nΕπίσης ΝΑ ΜΕΤΑΦΕΡΟΥΜΕ ΤΑ ΜΕΛΙΣΣΙΑ ΣΕ ΚΑΛΕΣ ΑΝΘΟΦΟΡΙΕΣ. Να ψάχνουμε τους τόπους, δεν λυπόμαστε τα πετρέλαια και τον κόπο μας, θα το πάρουμε σε μέλι, και ακόμα περισσότερο να φυτεύουμε και εμείς το κάτιτίς μας. Να φυτεύουμε, να φυτεύουμε, να φυτεύουμε. Και μαζί με όλα αυτά να ενδυναμώνουμε τα μελίσσια μας με συμπληρώματα βιταμινών και αμινοξέων, με αιθέρια έλαια, με φυτικά προστατευτικά προιόντα ενδεδειγμένα για τις μέλισσες μας. Βιταμίνες και Αμινοξέα, αιθέρια, φυτικά….εύκολο να το λες, δύσκολο να το επιλέξεις! Δεν είναι όλες οι βιταμίνες και τα αμινοξέα κατάλληλα για τις μέλισσες. Δεν έχουν όλες το ενδεδειγμένο βιταμινικό και αμινικό προφίλ κατάλληλα για αυτές αλλά και σε σχέση ποσότητας – κόστους. Διαβάζουμε τις ετικέτες για την περιεκτικότητα των ουσιών, επιλέγουμε μόνο φυτικής προέλευσης, κοιτάμε για εγκρίσεις και τέλος δοκιμάζουμε.\nΤα ΔΥΟ ΠΡΟΙΟΝΤΑ βιταμινών και αμινοξέων, που έχουμε επιλέξει, πληρούν όλες εκείνες τις κατάλληλες προδιαγραφές για να βοηθήσουν τις μέλισσες με τον καλύτερο και οικονομικότερο δυνατό τρόπο.\n1. VETAL BEE Μπορούν να χρησιμοποιηθούν όλο τον χρόνο, στην καθημερινή σίτιση του μελισσιού, για την ενίσχυση της υγείας τους, την αύξηση του ανοσοποιητικού του συστήματος και της ζωτικότητας του. Προσδίδουν στο μελίσσι σφρίγος, δύναμη, υγεία, αντοχή στις ασθένειες και βελτιώνουν την απόδοσή του. Α. Η χρήση του κατά την διάρκεια του χειμώνα δίνει στα μελίσσια την δυνατότητα να αντέξουν τις δυσκολίες που αντιμετωπίζουν την εποχή αυτή και να ξεκινήσουν υγιή και με ενέργεια την άνοιξη.\nΠερισσότερο απαραίτητα είναι σε περιόδους έντονης δραστηριότητας του μελισσιού 1. για το χτίσιμο των κεριών, 2. στις γέννες της βασίλισσας, 3. στην βασιλοτροφία 4. στην παραγωγή βασιλικού πολτού 5. στην παραγωγή παραφυάδων Β. Βοηθάνε το μελίσσι να ενεργοποιήσει τον μεταβολισμό του, να αυξήσει το ανοσοποιητικό του σύστημα, και έτσι να επεξεργάζεται καλύτερα τις τροφές που λαμβάνει είτε από το περιβάλλον είτε από τροφοδοσία. Γ. Είναι κατάλληλα για τις ξηρασίες του καλοκαιριού, όταν δεν υπάρχει νεκταροέκκριση, έχουμε τρυγήσει τα θυμάρια ή άλλη ανθοφορία και περιμένουμε τον πεύκο ή άλλες ανθοφορίες του φθινοπώρου. Δ. Είναι ιδιαιτέρως απαραίτητα κατά την διάρκεια των περιόδων που παρουσιάζεται διατροφική ανισορροπία οφειλόμενη σε διάφορους παράγοντες, ασθένειες, δηλητηριάσεις, λεηλασίες, μικρή νεκταροέκκριση ή έλλειψη φυσικής γύρης. Ε. Προστατεύουν τα μελίσσια από ασθένειες που σχετίζονται με διατροφικές ανισορροπίες όπως η Νοζεμίαση.\nΠεριέχουν Βιταμίνες Α,Β1,Β2, Β3,Β5, Β6, Β9, Β12, Κ3, Ε, C D3. Περιέχουν αμινοξέα Σερίνη, Ασπαρτικό οξύ, Θρεονίνη, Προλίνη, Λυσίνη, Αλανίνη, Βαλίνη, Γλουταμινικό οξύ, Γλυκίνη , Μεθειονίνη, Ισολευκίνη, Λευκίνη, Φαινυλανίνη, Τυροσίνη, Ιστιδίνη, Αργινίνη, Κυστείνη, Τρυπτοφάνη. Οι ποσότητες των μικροθρεπτικών στοιχείων έχουν έτσι υπολογιστεί ώστε να διασφαλίζεται ένα συμπλήρωμα διατροφής που έχει ομοιότητες με εκείνες των ποσοτήτων που περιέχονται στην φυσική γύρη, ενώ η μεταξύ τους ποιοτική και ποσοτική σχέση, ενισχύει την συνεργιστική τους δράση. ΧΡΗΣΗ Μπορούν να χρησιμοποιηθεί σε όλες τις τροφές αρκεί η θερμοκρασία κατά την παραγωγή τους να μην ξεπερνάει τους 80 βαθμούς Κελσίου. Σε 1 κιλό ζαχαρόνερου ή ζαχαροζύμαρου ή ιμβερτοποιημένου σιροπιού ζάχαρης προσθέτουμε 2-5 γραμ. ανάλογα με τις ανάγκες του μελισσιού και την ποσότητα γύρης που συλλέγουν. Σε εποχές μέτριας δραστηριότητας προσθέτουμε 2γρ. όπως στο κενό του καλοκαιριού ή το φθινόπωρο.\nΚατά την διάρκεια του χειμώνα μπορούμε να μειώσουμε στα 0,5 έως 1 γρ. Τα γραμμάρια που χρησιμοποιούμε αυξάνονται σε σχέση με τις αυξανόμενες ανάγκες του μελισσιού. Ταίζουμε 3-4 φορές με τροφοδότη 500-1000 γραμ. Χρησιμοποιείται και με ενστάλαξη έτσι ώστε κάθε πλαίσιο να πάρει 5-10γραμ. Επαναλαμβάνουμε 3 φορές, είτε με τάισμα, είτε με ενστάλαξη. Μπορεί να μπει και σε ζαχαροζύμαρο ζυμωτό ή ΤΡΟΦΟΜΕΛ στην δόση των 4-8 γραμ. ανά κιλό, και για τρία ταίσματα.\n2. VETALBEE PLUS Είναι το VETALBEE βιταμίνες και αμινοξέα ενισχυμένο με ΑΙΘΕΡΙΑ ΕΛΑΙΑ ριγανέλαιου κά, ΦΑΙΝΟΛΕΣ ΚΑΙ ΤΕΡΠΕΝΙΑ. Ενισχύει τους αμυντικούς μηχανισμούς της μέλισσας και αυξάνει την εξυγιαντική της συμπεριφορά. Τα αιθέρια έλαια, τα τερπένια και οι φαινόλες ,επιδρούν στην κυτταρική μεμβράνη , αφυδατώνουν και στην συνέχεια θανατώνουν τα βακτήρια, μύκητες, πρωτόζωα από τα μελίσσια.\nΜε τον τρόπο αυτό βελτιώνεται η υγεία των μελισσών, αυξάνεται η άμυνά τους, τα μελίσσια δυναμώνουν και προστατεύονται με αποτελεσματικό τρόπο από τις ασθένειες όπως η Νοζεμίαση, η Σηψηγονία, η Ασκόσφαιρα κά. Περιέχει τα εξής αιθέρια έλαια, Oregano Vulgaris, Thymus Vulgaris, Lemon Balm, Clove Oil, Fennel Oil. Μπορεί να χρησιμοποιηθεί σε όλες τις προαναφερόμενες περιόδους. Τα συμπληρώματα της εταιρείας μας παρασκευάζονται στην Ισπανία σε πιστοποιημένο εργαστήριο και διαθέτουν κωδικό έγκρισης από το Υπουργείο Αγροτικής Ανάπτυξης. Η χρήση συμπληρωμάτων στις μέλισσες, αν αυτά είναι τα κατάλληλα, τις βοηθάει σε όλες τις εποχές του χρόνου, με ταυτόχρονη όμως, την συνεχή φροντίδα τους και την εφαρμογή των κανόνων της ορθής μελισσοκομικής πρακτικής.\nΑς τα δοκιμάσουμε!!\n21 Φεβρουαρίου 2018/Διατροφή\n….δώστε μου μια τροφή να βάλω στις μέλισσες….\nπόσες φορές τα 30+ χρόνια που παράγουμε μελισσοτροφές έχει ακουστεί αυτό στον χώρο μας !…. δώστε μου μια τροφή να βάλω στις μέλισσες…. Και ξεκινά …\n26 Οκτωβρίου 2017/Διατροφή\nΓιατί ταΐζουμε γυρεόπιτα τον Αύγουστο;\nΗ ύπαρξη γύρης καθ΄ όλην την διάρκεια του χρόνου μέσα στο μελίσσι, εκτός του ότι παρέχει στο μελίσσι όλα τα απαραίτητα εκείνα δομικά στοιχεία για την …\nΓράψτε απάντηση στο George Mattews Ακύρωση απάντησης\n210 9750 198\nΚύρκα Μελισσοκομικός Κύκλος


Γαληνός - Σκεύασμα - PANADOL EXTEND CON.R.TAB 665MG/TAB BTx12 (BLIST.1x12) - Οδηγίες χρήσης\nPANADOL EXTEND CON.R.TAB 665MG/TAB BTx12 (BLIST.1x12)\nΛαμβάνονται 2 δισκία κάθε 6 έως 8 ώρες, εάν είναι αναγκαίο, με μέγιστο τα 6 δισκία στο 24ωρο.\nΈφηβοι 12-18 ετών: Λαμβάνονται 2 δισκία κάθε 6 έως 8 ώρες, εάν είναι αναγκαίο, με μέγιστο τα 6 δισκία στο 24ωρο.\nΗ ημερήσια δόση δεν πρέπει να υπερβαίνει τα 4 g για χορήγηση βραχείας διάρκειας και τα 2,5 g για χρόνια χορήγηση.\nΟι ασθενείς δεν πρέπει να μασούν ή να πιπιλίζουν τα δισκία, καθώς αυτό καταστρέφει τις ιδιότητες παρατεταμένης αποδέσμευσης του δισκίου.\nΗ μέτρηση των επιπέδων πρέπει να γίνεται 4 ώρες μετά την λήψη και να έχει γίνει μέχρι 16 ώρες απ‘ αυτή. Οι τιμές των επιπέδων παρακεταμόλης πλάσματος του ασθενούς συγκρίνονται με ένα προτυποποιημένο νομόγραμμα των επιπέδων προς τον χρόνο από της λήψεως (βλέπε σχήμα). Η χορήγηση του αντιδότου χρειάζεται εάν τα επίπεδα του ασθενούς είναι πάνω από την γραμμή κινδύνου. Γενικώς θεωρείται ότι η εφ’ άπαξ λήψη άνω των 10 g παρακεταμόλης μπορεί να προκαλέσει κλινικώς έκδηλη ηπατοκυτταρική βλάβη. Βαριά θανατηφόρα βλάβη συνήθως επέρχεται με τη λήψη άνω των 25 g. Οι συγκεντρώσεις της παρακεταμόλης στο πλάσμα σχετίζονται με την σοβαρότητα της ηπατικής βλάβης. Επίπεδα άνω των 300 μg/κ.εκ. 4 ώρες μετά την λήψη είναι ενδεικτικά ανάπτυξης σοβαρής βλάβης. Επίπεδα κάτω των 150 μg/κ.εκ. σημαίνουν ότι η ανάπτυξη ηπατοκυτταρικής βλάβης είναι απίθανη.\nΕπειδή το Panadol Extend περιέχει σύνθεση βραδείας αποδέσμευσης της παρακεταμόλης η απορρόφηση στην υπερδοσολογία θα είναι παρατεταμένη. Για την αντιμετώπιση της υπερδοσολογίας, σε περίπτωση που ενοχοποιείται το Panadol Extend, συνιστάται η λήψη επιπρόσθετων μετρήσεων των επιπέδων της παρακεταμόλης στο πλάσμα 4-6 ώρες μετά την αρχική μέτρηση. Εάν κάποια από τις μετρήσεις είναι πάνω ή κοντά στα όρια όπου επιβάλλεται θεραπεία σύμφωνα με το νομόγραμμα υπερδοσολογίας παρακεταμόλης, ενδείκνυται η χορήγηση αντιδότου.\nΛευκό ή σκούρο μπλε αδιαφανές blister από PVC/PVdC με φύλλο αλουμινίου.\nΜέγεθος συσκευασίας: Χάρτινο κουτί που περιέχει blisters των 12 δισκίων.\nPanadol Extend 665 mg δισκία ελεγχόμενης αποδέσμευσης.\nΠΧΠ : PANADOL EXTEND Δισκία ελεγχόμενης αποδέσμευσης


Πώς γίνεται να μας χαλάσει ή να μας φτιάξει τη διάθεση ένας χώρος; - Όμορφη Ζωή\nΑρχική Προσωπική Ανάπτυξη Life Coaching Πώς γίνεται να μας χαλάσει ή να μας φτιάξει τη διάθεση ένας...\nΦαντάσου, μέσα από έναν μαγικό φακό να μπορούσες να δεις στο σώμα σου πού ρέει η ενέργεια ικανοποιητικά και πού μπλοκάρεται;\nΦαντάσου, να μπορούσες να δεις και τα συναισθήματά σου καθώς διαμορφώνονται όταν σε επηρεάζει αρνητικά ή θετικά κάποιος άλλος;\nφαντάσου να μπορούσες να δεις μέσα από έναν ειδικό φακό την ενέργεια ενός ατόμου πεσμένου στη Γη, ύστερα από ένα ισχυρό ατύχημα ή να δεις την εικόνα ενός ανθρώπου όταν διαλογίζεται κάτω από ένα δέντρο δίπλα στο ποτάμι.\nΚάθισε δίπλα στο κάθε άτομο ξεχωριστά και αφουγκράσου.\nΠήγαινε πρώτα στο σημείο του ατυχήματος όπου το άτομο είναι χτυπημένο καταγής. Άκουσε τις κραυγές, τον τρόμο, τον πόνο μέσα από το σώμα του ατόμου και τον φόβο των θεατών. Δες την φωτεινότητα, τα χρώματα και τον παλμό της αύρας του τραυματισμένου ατόμου. Άκουσε την αναπνοή του. Παρατήρησε την αναπνοή σου και το δικό σου συναίσθημα.\nΦύγε από κει.\nΤώρα πήγαινε και κάθισε δίπλα σε εκείνο το άτομο που διαλογίζεται στη φύση. Άκουσε τον ήχο των πουλιών, του νερού. Άκουσε τον ήχο της αναπνοής του ατόμου. Νιώσε τη χαλάρωση και τη γαλήνη μέσα του και γύρω του. Δες την φωτεινότητα, τα χρώματα και τον παλμό της αύρας του.\nΆκουσε την αναπνοή του. Παρατήρησε την αναπνοή σου και το δικό σου συναίσθημα.\nΘα έχεις ήδη παρατηρήσει ότι αναδύονται εικόνες, ήχοι, μυρωδιές μέσα από το υποσυνείδητό σου. Αναδύονται συναισθήματα πολύ συγκεκριμένα στην κάθε ιστορία που συμμετείχες.\nΚαθένας μας, όταν κάτι το ζει τώρα ή φαντάζεται ότι το ζει, ανασύρει τα ανάλογα συναισθήματα, με βάση τις καταγραφές του υποσυνείδητου του μέσω των πέντε αισθήσεων. Η αντίδραση του εγκεφάλου στην πραγματικότητα και την εικονική πραγματικότητα είναι η ίδια.\nΟ εγκέφαλος δεν αναγνωρίζει ξεκάθαρα την διαφορά αν κάτι το ζεις τώρα ή το ζεις μέσα από το ταξίδι της φαντασίας. Αντιδρά όμως με τον ίδιο τρόπο και στις δυο περιπτώσεις. Για παράδειγμα, μπορεί να θυμηθείς μια στιγμή ένα αγαπημένο σου πρόσωπο που δεν είναι πια δίπλα σου και να δακρύσεις γιατί η εικόνα ήταν τόσο ζωντανή. Ή ενώ είσαι στο μετρό ανάμεσα σε αδιάφορους αγνώστους να θυμηθείς μια αστεία σκηνή και να χαμογελάσεις. Ή να θυμηθείς μια φάση από τον πρώην σου και να τα πάρεις στο κρανίο. Δηλαδή εκεί που κάθεσαι στο σήμερα, ανασύρεις την εικόνα του χθες η οποία επηρεάζει την ψυχολογία σου τώρα.\nΣίγουρα σού έχει συμβεί.\nΑυτές οι εικόνες υπάρχουν αποθηκευμένες στο υποσυνείδητό μας αλλά και στην μνήμη της Γης. Οι χώροι αποθηκεύουν εικόνες τόσο από τις βιωμένες δράσεις και τις σκέψεις/συναισθήματα των ανθρώπων, όσο και από την ίδια την μνήμη της Γης μέσα στην ιστορία της.\nΣίγουρα έχεις παρατηρήσει ότι μπορεί να μην νιώθεις πολύ καλά και μπαίνεις μέσα σε ένα χώρο όπου σου προσφέρει ευεξία. Το ίδιο συναίσθημα ακριβώς που είχες όταν μετά την ταραχή του ατυχήματος, πήγες και κάθισες στο πεδίο του διαλογιζόμενου.\nΉ άλλοτε πάλι ενώ νιώθεις πολύ καλά, επισκέπτεσαι ένα χώρο όπου μπορεί να αισθανθείς αδιαθεσία, πονοκέφαλο ή ενόχληση στο στομάχι και να αλλάξει η διάθεσή σου.\nΑυτό συνέβη διότι αλληλεπίδρασες με ένα χώρο του οποίου η ενέργεια είναι χαμηλή, πιθανώς τοξική ίσως από αυξημένο Γεωπαθητικό στρες ή έλλειψη οξυγόνου ή έντονα ηλεκτρομαγνητικά πεδία ή ενεργειακά αποτυπώματα από καταστάσεις που έχουν συμβεί στον χώρο αυτό στο παρελθόν ή στην συγκεκριμένη περιοχή (πόλεμοι, μπαζωμένα ρέματα, καμένα δάση, χρησιμοποιούνται πολύ τοξικά φυτοφάρμακα, το νερό δεν είναι καθαρό κλπ).\nΠώς μπορεί λοιπόν ένας χώρος να διαμορφωθεί έτσι ώστε να ευεργετήσει τον τόσο ευαίσθητο εγκέφαλό μας;\nΜπορούμε να εκπαιδεύσουμε τον νου με καθημερινή εξάσκηση και να «διορθώσουμε» τις υποσυνείδητες καταγραφές που δεν λειτουργούν προς όφελος μας.\nΠρώτα όμως χρειάζεται να διορθώσουμε το περιβάλλον μας.\nΝα ξεκινήσουμε από το πιο εύκολο. Τον χώρο μας.\nΜε την μέθοδο “TILASA” επεμβαίνω θετικά στους χώρους διαβίωσης και τους συντονίζω σε μια συχνότητα γαλήνης και αγάπης ώστε να λειτουργούν όπως μια προστατευτική μήτρα μέσα στην οποία με ασφάλεια να ξέρεις ότι μπορείς να χαλαρώσεις χωρίς να βάλλεσαι από ενέργειες που δεν σε ωφελούν.\nΕίναι υπέροχο ο χώρος σου να δημιουργηθεί έτσι ώστε να υποστηρίζει την ενέργειά σου και το όραμά σου. Ενεργειακά, κι αν θέλεις και εικαστικά.\nΈχεις ανάγκη να ζεις μέσα στο δικό σου ιερό πεδίο!\nΑς κλείσουμε ένα δωρεάν ραντεβού 20’ λεπτών για να δούμε μαζί αν η ενέργεια του χώρου σου υποστηρίζει τη χαρά σου & τους στόχους σου!\nΤη Μέθοδο Τιλάσα για τον άνθρωπο και τον χώρο του\nΠροσωπική φροντίδα / Μεταμόρφωση\nΤη φροντίδα της ομάδας Tilasa Nest\nΕπιθυμώ να ενημερώνομαι για νέα και προσφορές της Τιλάσα Διγενή\nΔιάβασα και αποδέχομαι τους Όρους Χρήσης και την Πολιτική Προστασίας Προσωπικών Δεδομένων της Όμορφης Ζωής και της Τιλάσα Διγενή


Εθνικό Θέατρο - Athens & Epidaurus Festival\nΤ: 210 5288100www.n-t.gr\nΤο θέατρο διαθέτει ένα κυλικείο.\nΑρχική > Χώροι > Εθνικό Θέατρο\nΙδρύεται η κινητή μονάδα περιοδειών με το όνομα “΄Αρμα Θέσπιδος” και σκηνοθέτη τον Πέλο Κατσέλη. Πρώτη παράσταση ο Οθέλλος του Σαίξπηρ, στην Κόρινθο, στις 17 Σεπτεμβρίου.\nΠρώτη επαγγελματική εμφάνιση της Μαρίας Κάλλας στη Λυρικη Σκηνή, στον “Βοκκάκιο” του von Suppe\nΤη θέση του Δημήτρη Ροντήρη στην διεύθυνση του θεάτρου αναλαμβάνει ο Αιμίλιος Χουρμούζιος. Το Εθνικό Θέατρο καθιερώνει το θεσμό των Επιδαυρίων. Κορυφαία ερμηνεία της Κατίνας Παξινού ως Εκάβη στο έργο του Ευριπίδη, σε σκηνοθεσία Αλέξη Μινωτή. Στην ίδια παράσταση πρώτη εμφάνιση της Άννας Συνοδινού στο ρόλο της Πολυξένης.\nΗ παράσταση της Ηλέκτρας του Ευριπίδη, σε σκηνοθεσία Τάκη Μουζενίδη και σκηνικά-κουστούμια Παύλου Μαντούδη, προκαλεί σκάνδαλο λόγω των “βαλκανικών” της αναφορών.\nΗ Νέα Σκηνή του Εθνικού Θεάτρου επαναλειτουργεί μετά από επτά χρόνια ως “Νέα Σκηνή Νίκος Κούρκουλος” με το έργο του Μπερνάρ- Μαρί Κολτές Ρομπέρτο Τσούκο


Το πρώτο βήμα, σε κάθε περίπτωση, είναι πολύ σημαντικό. Θυμάμαι το μύθο με τους δύο δρόμους: της Αρετής και της Κακίας. Είναι η στιγμή που ο άνθρωπος, εν προκειμένω ο Ηρακλής, πρέπει να αποφασίσει ποιον θα ακολουθήσει. Ύστερα γίνεται το πρώτο, αποφασιστικό βήμα, το οποίο θα καθορίσει εν πολλοίς τη μελλοντική πορεία των πραγμάτων. Ως νέος Ηρακλής, ο Ματιέ Βασέρ, ο ήρωας της ταινίας «Ο συγγραφέας» (Un homme ideal) του Γιαν Γκοζλάν, ταλαντεύεται και τελικά αποφασίζει. Επιλέγει το δρόμο ο οποίος θα τον οδηγήσει μέσα σε έναν λαβύρινθο από τον οποίο δεν μπορεί να αποδράσει.\nΟ Ματιέ εργάζεται σε μια εταιρεία καθαρισμού, όμως το κρυφό του όνειρο είναι να γίνει συγγραφέας. Τον βλέπουμε απογοητευμένο να λαμβάνει μία απορριπτική επιστολή από κάποιον εκδοτικό οίκο στον οποίο έστειλε το τελευταίο του χειρόγραφο. Ύστερα έρχεται η στιγμή που θα αλλάξει τα πάντα στη ζωή του. Καθώς καθαρίζει ένα σπίτι που πρόκειται να πουληθεί, ανακαλύπτει ανάμεσα στα πράγματα του προηγούμενου ένοικου, ο οποίος έχει πεθάνει, ένα χειρόγραφο. Είναι το ημερολόγιο του ηλικιωμένου άνδρα ο οποίος πολέμησε στην Αλγερία. Ο Ματιέ το παίρνει στο σπίτι του, το διαβάζει και μπαίνει σε σκέψεις. Είναι η στιγμή της απόφασης. Η στιγμή που θα κάνει το πρώτο βήμα προς τη μία ή την άλλη πλευρά. Ανοίγει το ημερολόγιο του παλιού πολεμιστή κι αρχίζει να το αντιγράφει. Όλα πλέον έχουν πάρει το δρόμο τους.\nΤο βιβλίο του νεαρού συγγραφέα Ματιέ Βασέρ, γίνεται μεγάλη επιτυχία. Η Αλίς γοητεύεται από τον ταλαντούχο συγγραφέα και σύντομα παντρεύονται. Ζουν με τους γονείς της στην παραθαλάσσια βίλα της οικογένειας και εκεί ο Ματιέ προσπαθεί να γράψει πιεζόμενος από τον εκδότη του. Και τότε εμφανίζεται ένας άνδρας ο οποίος γνωρίζει την αλήθεια. Η ζωή του Ματιέ κινδυνεύει να καταρρεύσει. Ο κύκλος του ψέματος έχει ανοίξει. Και τα πράγματα θα χειροτερέψουν, όταν θα αρχίσουν οι φόνοι. Ο Ματιέ βρίσκεται εγκλωβισμένος και μόνον ένας τρόπος απόδρασης υπάρχει. Κι αυτή τη φορά είναι μονόδρομος.\nΣυγκλονιστικό θρίλερ με δυνατές δόσεις σασπένς. Ο Γιαν Γκοζλάν δημιουργεί ατμόσφαιρα που θυμίζει Χίτσκοκ αλλά και Σαμπρόλ. Ο πολύ καλά δομημένος χαρακτήρας του Ματιέ, αντιπροσωπεύει τον άνθρωπο της κατώτερης κοινωνικής τάξης ο οποίος φιλοδοξεί να γίνει κάτι άλλο από αυτό που είναι. Κι αν η φιλοδοξία για την επιτυχία είναι θεμιτή, η επιλογή του δρόμου προς αυτήν αποδεικνύεται ακανθώδη��. Γιατί η αναζήτηση της ταυτότητας τον οδηγεί τελικά στην πλαστογράφηση του εαυτού του και στην εμφάνιση κάποιου που δεν είναι.\nΟι θεατές παρακολουθούν με κομμένη την ανάσα την πορεία του Ματιέ. Ίσως επειδή είναι ένας άνθρωπος που θέλει να πετύχει, να πάει μπροστά, που αγαπά την Άλις, η οποία αρχικά είναι άπιαστο όνειρο γι’ αυτόν. Γιατί, εν τέλει, θέλει θα ξεφύγει από τη φτώχεια, την αφάνεια, την ανωνυμία. Για να οδηγηθεί τελικά εκεί από όπου θέλησε να ξεφύγει.\nΕνα από τα πιο συνηθισμένα θέματα που απασχολούν τη λογοτεχνία και τον κινηματογράφο είναι οι ανθρώπινες σχέσεις. Επειδή τίποτε δεν είναι δεδομένο στο πλέγμα αυτών των σχέσεων, πάντοτε υπάρχουν εκπλήξεις και απρόοπτα που έχουν να κάνουν με τους ίδιους τους ανθρώπους, την προσωπικότητα και την ψυχοσύνθεση του καθενός.\nΗ Μισέλ είναι διευθύντρια σε μια εταιρεία ηλεκτρονικών παιχνιδιών. Είναι χωρισμένη, διατηρεί ερωτικές σχέσεις με τον άνδρα της καλύτερης φίλης της, ο πατέρας της είναι στη φυλακή καταδικασμένος για φόνο, διαφωνεί με τη μητέρα της η οποία σκοπεύει να παντρευτεί με έναν νεότερό της άνδρα και μια μέρα ένας μασκοφόρος άνδρας εισβάλλει στο σπίτι και την βιάζει. Δεν καταγγέλλει το περιστατικό στην αστυνομία και αποφασίζει να ανακαλύψει μόνη το βιαστή της. Ένα επικίνδυνο παιχνίδι θα ξεκινήσει καθώς ο μασκοφόρος εισβάλλει ξανά στο σπίτι της και η Μισέλ παρασύρεται στη δίνη ενός εκδικητικού πάθους.\nΔιάβασα κάπου πως η ταινία «Εκείνη» (Elle) είναι η καλύτερη ταινία του Πολ Βερχόφεν. Δεν ξέρω εάν είναι έτσι, αλλά θα συμφωνήσω πως πρόκειται για μια ταινία η οποία δεν πρόκειται να περάσει απαρατήρητη. Καταρχάς η ηρωίδα του Βερχόφεν, η Μισέλ, την οποία υποδύεται η εκπληκτική Ιζαμπέλ Ιπέρ, είναι ένας χαρακτήρας που αξίζει ιδιαίτερης προσοχής. Γιατί όλα όσα συμβαίνουν γύρω της, στο άμεσο οικογενειακό, φιλικό και επαγγελματικό της περιβάλλον, τα αντιμετωπίζει με τρόπο ψυχρό, αποστασιοποιημένο. Το αποκορύφωμα της στάσης της είναι ο βιασμός τον οποίο αντιμετωπίζει με τον ίδιο τρόπο. Χωρίς να εξωτερικεύσει τα αισθήματά της, συνεχίζει κανονικά τη ζωή της. Ο Πολ Βερχόφεν λέει: «Είναι μια ιστορία, δεν είναι αληθινή ζωή ούτε μια φιλοσοφική άποψη για τις γυναίκες! Αυτή η συγκεκριμένη γυναίκα αντιδρά μ’ αυτό τον τρόπο, χωρίς να σημαίνει ότι όλες οι γυναίκες αντιδρούν έτσι ή ότι θα έπρεπε να αντιδρούν έτσι. Αλλά η Μισέλ το κάνει».\nΟ τρόπος με τον οποίο ο Βερχόφεν οικοδομεί το χαρακτήρα της Μισέλ αλλά και τους υπόλοιπους χαρακτήρες και μέσα στο πλέγμα σχέσεων στο οποίο κινούνται είναι σαγηνευτικός. Η ταινία προβλήθηκε στο Φεστιβάλ των Κανών, δημιούργησε αίσθηση στο κοινό και τους κριτικούς, όχι άδικα όπως αποδεικνύεται. Είναι βασισμένη στο μυθιστόρημα «Ωχ!» (Oh!), του Φιλίπ Ντιζάν.\n«Το κορίτσι του τρένου» (The girl of the train) του Τέιτ Τέιλορ: Η Ρέιτσελ κάθε μέρα περνά με το τρένο μπροστά από το παλιό της σπίτι, όπου ζει ο πρώην άντρας της με τη νέα του οικογένεια. Λίγο παρακάτω βλέπει μια άλλη ευτυχισμένη οικογένεια και βασανίζεται από την κατάθλιψη για την κατάντια της δικής της ζωής. Όταν εξαφανίζεται η γυναίκα του ζευγαριού αυτού η Ρέιτσελ πιστεύει πως εμπλέκεται στην υπόθεση. Θρίλερ μυστηρίου.\n«Μην ανασαίνεις» (Don’t breath) του Φέντε Αλβάρεζ: Η Ρόκι, ο Άλεξ και ο Μάνι ζουν στο Ντιτρόιτ. Ονειρεύονται να ξεφύγουν από τη φτώχεια και αποφασίζουν να ληστέψουν ένα σπίτι που μένει ένα τυφλός βετεράνος του Ιράκ. Εισβάλλουν στο σπίτι και εκεί θα έλθουν αντιμέτωποι με τον απόλυτο τρόμο.\n«24 εβδομάδες» (24 wochen) της Αν Ζοχρά Μπερασέντ: Ένα ζευγάρι ανακαλύπτει πως το παιδί που κυοφορεί η γυναίκα, ενδέχεται να πάσχει από σύνδρομο Ντάουν. Τότε μπαίνει το δίλημμα, για το εάν θα προχωρήσουν ή όχι σε έκτρωση.\n«Η τελευταία παραλία» (L’ ultima spiaggia) των Θάνου Αναστόπουλου και Νταβίντε Ντελ Ντεγκάν: Υπάρχει μια παραλία στην Τεργέστη όπου ένας τοίχος τριών μέτρων χωρίζει τους άνδρες από τις γυναίκες. Ένα θαυμάσιο ντοκιμαντέρ που με αφορμή την παραλία μιλά για τα σύνορα και τις διακρίσεις.\n«Η τρελή χαρά» (La pazza gioia) του Πάολο Βίρτζι: Η Μπεατρίς υποστηρίζει πως είναι δισεκατομμυριούχος, αριστοκρατικής καταγωγής. Η νεαρή Ντονατέλα, σημαδεμένη από τατουάζ, είναι κλειδωμένη στον κόσμο της. Οι δυο τους φιλοξενούνται στη Βίλα Μπόντι, μια ψυχιατρική κλινική. Μια ευαίσθητη ταινία για την αγάπη, τη φιλία και την αναζήτηση της ευτυχίας.\n«Un condor» του Γιάννη Κολόζη: ΄Ενα ντοκιμαντέρ για τον Σέρτζιο Κοντρέρας, έναν άνθρωπο που στα 17 του αναγκάστηκε να φύγει μακριά από τη Χιλή της χούντας, να αυτοεξοριστεί και να ζήσει τη δική του μεγάλη περιπέτεια.\n«Πελαργοί» (Storks) των Νίκολας Στόλερ, Νταγκ Σουίτλαντ: Ο Τζούνιορ είναι ο καλύτερος πελαργός πωλητής και πρωταγωνιστεί σε αυτήν την οικογενειακή ταινία κινουμένων σχεδίων.\n«The neon demon» του Νίκολας Βίντινγκ Ρεφν: Η Τζέσι φιλοδοξεί να κάνει καριέρα μοντέλου. Έτσι μετακομίζει στο Λος Άντζελες. Εκεί όμως μια ομάδα γυναικών, οι οποίες έχουν εμμονή με την ομορφιά, θα καταβροχθίσουν τα νιάτα και τη ζωντάνια της. Μια ταινία τρόμου, ένα ψυχολογικό θρίλερ που διεισδύει στο φαύλο κύκλο της ομορφιάς.\n«Η βάση των νεκρών» (Baza ludgi umarlych) του Τσέσλαβ Πετέλσκι: Παράνομοι και δυσπροσάρμοστοι άνθρωποι ζουν σε ένα δάσος στη νοτιο-ανατολική Πολωνία. Η περιοχή λέγεται Βάση των Νεκρών. Η κατάσταση στην περιοχή γίνεται έκρυθμη επειδή οι περίεργοι κάτοικοι αντιδρούν και ένας άνδρας στέλνεται για να ηρεμήσει τα πνεύματα. Πολωνική ταινία του 1959.


Νέο ωράριο στην εστίαση, τηλεργασία έως 50% - Το νέο πλέγμα μέτρων από τις 3 Ιανουαρίου - Newss.gr\nΑρχική ΕΛΛΑΔΑ Νέο ωράριο στην εστίαση, τηλεργασία έως 50% – Το νέο πλέγμα μέτρων...\nΝέο ωράριο στην εστίαση, τηλεργασία έως 50% – Το νέο πλέγμα μέτρων από τις 3 Ιανουαρίου\nΩράριο στην εστίαση με τραπέζια έως 6 άτομα, τηλεργασία έως 50% σε δημόσιο και ιδιωτικό τομέα με κυλιόμενο ωράριο, καθώς και λειτουργία αθλητικών χώρων και γηπέδων με ανώτατο όριο 1.000 θεατές, εντάσσονται στο πλέγμα νέων μέτρων που ανακοίνωσε το υπουργείο Υγείας και θα τεθεί σε εφαρμογή στις 3 Ιανουαρίου 2021. Τα εν λόγω μέτρα θα ισχύουν τουλάχιστον μέχρι τις 16 Ιανουαρίου.\nΗ εστίαση βρέθηκε ξανά στο επίκεντρο των μέτρων, με τον υπουργό Υγείας Θάνο Πλεύρη να ανακοινώνει πως θα εφαρμόζεται ωράριο μέχρι τις 12 το βράδυ, στα τραπέζια θα μπορούν να κάθονται έως 6 άτομα, ενώ υπάρχει ρητή απαγόρευση για ορθίους. Προς το παρόν η μουσική δεν «κόβεται» από τα μαγαζιά εστίασης, υπό την προϋπόθεση, όμως, ότι θα τηρούν ευλαβικά τα λοιπά μέτρα.\nΑπό τις 3 Ιανουαρίου και το προσωπικό εστίασης θα υποχρεούται να κάνει χρήση διπλής μάσκας ή μάσκας υψηλής προστασίας, όπως ισχύει για όλους πελάτες και εργαζόμενους στα σούπερ μάρκετ και τα μέσα μαζικής μεταφοράς.\nΙδιαίτερη σημασία έχει το μέτρο που αφορά στην τηλεργασία, καθώς από την ερχόμενη Δευτέρα οι εργοδότες σε ιδιωτικό και δημόσιο τομέα υποχρεούνται να την επαναφέρουν σε επίπεδα έως και 50%, με κυλιόμενο ωράριο, από το 20% που είναι σήμερα.\nα νέα εργαστηριακά επιβεβαιωμένα κρούσματα της covid-19 που καταγράφηκαν τις τελευταίες 24 ώρες είναι 9.284 , εκ των οποίων 11 εντοπίστηκαν κατόπιν ελέγχων στις πύλες εισόδου της χώρας.\nΠροηγούμενο άρθροΡεκόρ νέων μολύνσεων κορονοϊού σε Δανία και Ισλανδία\nΕπόμενο άρθροEurobank: Πραγματοποιήθηκαν οι τιτλοποιήσεις Wave Ι & Wave II


Σέρβος Apartments - Ιθάκη | Terrabook\nΤα ενοικιαζόμενα διαμερίσματα Σέρβος Apartments βρίσκονται μέσα στην πόλη δίπλα στο δημοτικό γήπεδο. Μπορούν να φιλοξενήσουν μέχρι 4 άτομα. Όλα τα διαμερίσματα έχουν a/c, τηλεόραση και πολυκουζινάκι. Πολύ ήσυχα και καθαρά. Θα χαρούμε να σας εξυπηρετήσουμε.


fire belly-emperor scorpions-milk snake - Ζητήματα Υγείας - Reptiles Greece\nΓεια σας αρχικά ήθελα να σας πω πως δημιούργησα μονο ενα topic σχετικά με όλες μου τις ερωτήσεις για μην κάνω spam στο forum (σας ευχαριστώ προκαταβολικά)\nΛοιπόν οι ερωτήσεις μου :\n1) Εχω μια σαλαμάνδρα fire belly όπου τον τελευταίο καιρό (εναν μίνα και κατι) δεν έτρωγε τιποτα ειχα δοκιμάσει τα παντα (γαριδουλες για χελωνες,ξεραμενα ψαρακια,και κατι αλλα μικρα σκουλικακια για τα νεογέννητα ψαρακια δεν ξερω εαν τα ξερετε) μεχρι που σημερα ετσι οπως τάιζα τα γκεκο μου σκευτομαι γιατι δεν ρίχνω και κανενα mealworm στην σαλαμανδρα κιομως το εφαγε η ερωτησει μου ειναι Ήταν καλό που το έφαγε ή θα της προκαλέσει κάποια ζημιά?\n2)Εχω 2 emperor scorpions οπου ειναι αρκετα μικροί σε ηλικια και ειπα να δοκιμασω να τους δώσω ενα μικρο ποντικακι (δεν ηταν pinky) και παω μετα απο κανα 2ωρο και βλεπω το ζευγαρακι να τρωει το ποντικακι η θηλυκια το ετρωγε απο το στομα και ο αρσενικος απο την ουρα η ερωτησει μου ειναι Είναι φυσιολογικό σε τοσο μικρή ηλικία να καταβροχθίζουν ενα ποντικάκι?\n3)Εχω ακουσει για μια θανασιμη αρωστεια στα ποντικια (συγκεκριμενα στα Χανια πεθανε ενας αντρας) σημερα τάισα το milk snake μου ενα ποντικι οπου το ματι του ηταν καπως φουσκομενω η ερωτησει μου ειναι Υπάρχει περίπτωση αυτή η ασθενεια λεμε τωρα εαν υπήρχε στο ποντίκι να κανει κακό στο φιδακι μου?? Συγνώμη εαν σας κούρασα Edited by alex xaniotis, 27 June 2014 - 12:33 AM.\nΤα ποντίκια σου πιθανότατα είναι εκτροφής, κι όχι από τη φύση με αποτέλεσμα να μην έχουν σοβαρές ασθένειες. Πιθανόν θα είχε κάποιο μικροπρόβλημα ή απλώς ήταν αποτέλεσμα της κατάψυξης και δεν είναι τίποτα. Δεν πιστεύω το φίδι σου νά'χει απολύτως κανένα πρόβλημα.\nΓια να το έφαγαν, μάλλον είναι ικανοί. Οι σκορπιοί αυτού του είδους είναι άλλωστε αρκετά κοινωνικό είδος και μπορεί να το επιτέθηκαν μαζί. Είσαι επίσης σίγουρος πως είναι αρσενικό και θηλυκό από τόσο μικρά;\nΑπό σαλαμάνδρες δεν ξέρω. Το σημαντικότερο που ξέρω είναι πως χρειάζονται κρύο, κι από τότε σταμάτησα να ασχολούμαι. Αν βρω είδος που αντέχει στη ζέστη ίσως ξανασκεφτώ να ψάξω. Εσύ πώς την έχεις τη σαλαμάνδρα σου; Σε τι θερμοκρασίες; Υποτίθεται πως οι Cynops pyrrhogaster αντέχουν καλύτερα τη ζέστη.\nΤα pinkies δεν προσφερουν τιποτα θρεπτικο στους σκορπιους.\nΑφου ηταν εκτροφης δεν υπαρχει κινδυνος ασθενειας.\nΚαι οι σαλαμανδρες δεν τρωνε αποξηραμενα, ψαξε τις αναγκες του ζωντανου σου και ταισε το αναλογως!!\nCaptainhook οι σκορποιοι ειναι σε ηλικια οπου μπορω να τους διαχωρίσω απλα εχω ακουσει πως σε πολυ μεγαλυτερες ηλικίες τρώνε ποντικακια.\nκαι την σαλαμάνδρα μου την εχω σε 31-32 βαθμους χωρις θερμοστατη Back to top\nNicKtheGreeK1100 στο pet shop οπου την ειχα παρει μου ειχαν πει να της δινω γαριδακια παρολαυτα εγω οπως εγραψα πιο πανω ειχα δοκιμασει να της δώσω και ζωντα μικρα σκουλικακια\nalex xaniotis!!!! ελεος συγνωμη που το λεω αλλα ελεος!!!! οι σαλαμανδρες θα πεθανουν σε 31-32 βαθμους!!!! για αυτο δεν τρωει....εχω 3 εδω και 1 χρονο και ειναι κομπλε!ειχα και εγω θεμα με αυτο που λες!!!!το νερο πρεπει να ειναι το καλοκαιρι το πολυ 25 το πολυ!!!! εμενα ειναι στο 20-21 και εχω κανει ενα καρο πατεντες αλλα τωρα ειναι σταθερα 21 μπορει να παει και 17 αλλα οχι 30-32 με τιποτα!!!!! πες μου αναλυτικα τι εχεις κανει να σου πω τι θα κανεις! η εδω η ανοιξε νεο θεμα!\nCaMeLoT πραγματικα μπορεις να μου πεις καποια πατεντα (εγω οταν ανεβαίνει πολυ η θερμοκρασια ρυχνω παγακια)\nκαλα το κανεις αλλα δεν ειναι καλο να πεφτει τοσο αποτομα η θερμοκρασια! και εγω ετσι το εκανα! τον χειμωνα το νερο πρεπει να ειναι στα 10-15 εκατοστα και τον χειμωνα στα 20 με 25. τον χειμωνα το νερο πρεπει να εχει θερμοκρασια 10-15 και το καλοκαιρι 20-25....για να ρυθμιστη και το βιολογικο ρολοι τους. πρεπει να ξερουν ποτα ειναι νυχτα και ποτα μερα! να ξερεις!πες μου τι ενυδρειο εχεις! Back to top\nεδω ειναι μερικες φωτο συγκεκριμενα ειναι ενα κουτι αποθυκευσης 40-50 λιτρα δεν το εχω γεμισει νερο ολο https://www.facebook...87803394611414/\nκαλο ειναι προς το παρον! καλα ρε ο μπαμπης δεν σου εχει πει τπτ?αυτος δεν στην εδωσε? Back to top\nξερεις τον μπαμπη??\nεσυ τι λες!?!?!?!? για να παγωσει το νερο βαλε 2 ανεμιστηρακια υπολογιστη... αλλα θελει πατεντα! να ειναι καλα κλειστο και απο την μια πλευρα τα ανεμιστhρακια απο την αλλη να εχει μερικες τρυπες! στο παχος που εχει το καλαμακι του καφε ;p .... αυτο θα σου κραει το νερο σταθερο για 2-3 ημερες και μετα θα βαζει λιγο λιγο παγωμενο νερο να στο παγωνει Back to top\nειχα ακουσει και για μια αλλη πατεντα οπου καλυπτεις με φελιζολ το ενυδρειο Back to top\nκαι αυτο μπορεις να κανεις αλλα με αυτο που σου λεω εγω ειναι τοπ!!! κανε και τα δυο! με ενα ανεμιστηρακι η 2... το mealoworms ειναι σκληρο και μπορει να μην το φαει...να ξερεις οτι βαριετε την ιδια τροφη καθε μερα. μπορεις να πιασεις και καμια μυγα, μπορεις να τους δωσεις μοσκαρισιο κρεας η καρδια απο μοσχαρι σε μικρο κομματι να μπορει να το φαει\nαυτο με το ανεμιστιρακι μπορω να το κανω διοτι κατα τυχει εχω ενα και καθετε οποτε θα το βαλω με μπαταρια να το βαλω???? πάντως το mealworm το καταβροχθισε Back to top\nαν εχεις κανενα φορτιστη!!! δες τι αμπερ ειναι το ανεμιστηρακι και τι αμπερ ο φορτιστης πρεπει να δεις και κατι αλλο ο φορτιστης να λεει AC-DC adapter...\nκαι την σαλαμάνδρα μου την εχω σε 31-32 βαθμους χωρις θερμοστατη θες να μας πεις πως τους σεξαρες;\nαν θες ανέβασε και καμιά φώτο.\nδεν υπάρχει λόγος να τους δίνεις ποντίκια, μια χαρά βολεύονται και με τα έντομα\nΈχει φίλτρο η σαλαμάνδρα; Πώς καθαρίζεται το νερό;\nCaptainhook εχει φιλτρο


Hotel Real de Leyendas από 30€. Ξενοδοχεία σε Guanajuato - KAYAK\nCalle Alhondiga 10b Centro Historico, 36000 Guanajuato, Γκουαναχουάτο, Μεξικό\n+52 473 732 7734\n12 ακόμη προσφορές από 28€\nΣχετικά με την τοποθεσία Hotel Real de Leyendas\nΑυτό το κατάλυμα (Hotel Real de Leyendas, Guanajuato) βρίσκεται στην καρδιά της πόλης, 15 λεπτά με τα πόδια από: Μουσείο με Μούμιες και Πάμπλικ Γκρανάρι. Στις σημαντικές παροχές περιλαμβάνονται ρεσεψιόν όλο το 24ωρο, αποθήκευση αποσκευών και εγκαταστάσεις πλυντηρίων.\nΦωτογραφίες από το Hotel Real de Leyendas\nΔιαθέσιμα δωμάτια στο Hotel Real de Leyendas\nStandard Rooms(28€ - 39€)\nSuperior Rooms(31€ - 49€)\n4 ακόμη προσφορές από 32€\nΠαροχές στο Hotel Real de Leyendas\nΚριτικές για το Hotel Real de Leyendas\nCalle Alhondiga 10b Centro Historico, 36000 Guanajuato, Guanajuato\nAlhóndiga de Granaditas333 μ\nHidalgo Market0.4 χλμ\nTemplo de San Roque0.5 χλμ\nMuseo Casa Diego Rivera0.5 χλμ\nAlley of the Kiss0.6 χλμ\nGuanajuato Historic Centre0.6 χλμ\nPlaza de la Paz0.7 χλμ\nBasilica Colegiata de Nuestra Señora0.8 χλμ\nMuseo de las Momias de Guanajuato0.8 χλμ\nIglesia de San Diego0.9 χλμ\nJardin de la Union0.9 χλμ\nPipila Monument0.9 χλμ\nHotel Real de Leyendas: Συχνές ερωτήσεις\nΠού βρίσκεται το Hotel Real de Leyendas;\nΤο Hotel Real de Leyendas βρίσκεται στη διεύθυνση Calle Alhondiga 10b Centro Historico, 0,3 χλμ. από το κέντρο της πόλης Guanajuato. Το κοντινότερο αξιοθέατο στο Hotel Real de Leyendas είναι: Alhóndiga de Granaditas.\nΠότε είναι το check-in και το check-out στο Hotel Real de Leyendas;\nΣτο Hotel Real de Leyendas, το check-in γίνεται στις 15:00 και το check-out στις 13:00.\nΠροσφέρει το Hotel Real de Leyendas δωρεάν Wi-Fi;\nΝαι, το Hotel Real de Leyendas προσφέρει δωρεάν Wi-Fi.\nΠροσφέρει το Hotel Real de Leyendas δωρεάν πάρκινγκ;\nΌχι, το Hotel Real de Leyendas δεν προσφέρει δωρεάν πάρκινγκ.\nΠροσφέρει το Hotel Real de Leyendas δωρεάν μεταφορά αεροδρομίου;\nΌχι, το Hotel Real de Leyendas δεν προσφέρει δωρεάν μεταφορά αεροδρομίου.\nΠόσο απέχει το Hotel Real de Leyendas από το αεροδρόμιο;\nΤο Hotel Real de Leyendas απέχει 23,2 χλμ. από το Λεόν Del Bajio. Το Hotel Real de Leyendas απέχει 120,2 χλμ. από το Κερετάρο Queretaro.\nΈχει πισίνα το Hotel Real de Leyendas;\nΌχι, το Hotel Real de Leyendas δεν έχει πισίνα.\nHotel Independencia0,05 χλμWi-Fi+30€\n24% φθηνότεροHotel Dos Rios8.1 Εξαιρετικό (145 κριτικές)0,08 χλμWi-Fi, Δωρεάν πάρκινγκ, Τηλεόραση επίπεδης οθόνης+23€\nCasa Colonial en Guanajuato.0,17 χλμΚουζίνα, κουζινίτσα, κλινοσκεπάσματα+758€\nHotel del Conde6 Καλό (159 κριτικές)0,18 χλμΕστιατόριο, Μπαρ/Σαλόνι, Δωρεάν Wi-Fi+35€\n47% φθηνότεροCasa Exhacienda9.3 Εξαιρετικό (35 κριτικές)0,25 χλμΘέα στην πόλη, Κουζίνα, ταράτσα/βεράντα+16€\n6% φθηνότεροHotel Alhondiga8.6 Εξαιρετικό (146 κριτικές)0,2 χλμWi-Fi, Wi-Fi σε όλους τους χώρους, Τηλεόραση+29€\n3% φθηνότεροHotel Casa Dulcinea8.2 Εξαιρετικό (20 κριτικές)0,27 χλμΤηλεόραση επίπεδης οθόνης, Τηλεόραση, Καλωδιακή ή δορυφορική τηλεόραση+30€\nEl edificio de los Balcones9.4 Εξαιρετικό (2 κριτικές)0,2 χλμΘέα στην πόλη, Θέα στο βουνό, πετσέτες+127€\nHotel Magdalena Colonial8.7 Εξαιρετικό (96 κριτικές)0,27 χλμWi-Fi, Τηλεόραση επίπεδης οθόνης, Τηλεόραση+45€\nΑναζητήστε εκπτώσεις για το Hotel Real de Leyendas σε Guanajuato με την KAYAK. Αναζητήστε τη φθηνότερη προσφορά ξενοδοχείου για το Hotel Real de Leyendas σε Guanajuato. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Hotel Real de Leyendas με την προσφορά που σας ταιριάζει καλύτερα. από 30€/βράδυ (οι πιο πρόσφατες τιμές για το ξενοδοχείο).


Ο ΠΥΡΓΟΣ ΤΩΝ ΠΑΡΑΜΥΘΙΩΝ | Βιβλιοπωλείο Lexis Πύργος\nΠερίληψη / Περιγραφή: Κάθε παιδί, πριν κοιµηθεί, θέλει να ακούσει µια ιστορία. Η Φαντασία, που κατοικεί στον Πύργο των Παραµυθιών, τρέχει να προλάβει... Μα πώς να τα καταφέρει, όταν αυτή είναι µία και τα παιδιά πολλά; Σε ποιο να πρωτοπάει; Θα µπορέσει να ικανοποιήσει την επιθυµία όλων;\n- Κωδικός Προϊόντος: 978960449763\nΚάθε παιδί, πριν κοιµηθεί, θέλει να ακούσει µια ιστορία. Η Φαντασία, που κατοικεί στον Πύργο των Παραµυθιών, τρέχει να προλάβει... Μα πώς να τα καταφέρει, όταν αυτή είναι µία και τα παιδιά πολλά; Σε ποιο να πρωτοπάει; Θα µπορέσει να ικανοποιήσει την επιθυµία όλων;\nΠΟΥ ΕΙΝΑΙ ΠΑΛΙ Ο ΠΟΥΣΙΠΑΛΙ;\nΜΑΘΑΙΝΩ ΝΑ ΔΙΑΒ.& ΝΑ ΓΡΑΦ.ΜΑΓΝ\nΟΙ ΑΘΛΙΟΙ - ΤΟΜΟΣ Α


Closet22 • Γυναικεία-Αντρικά-Εφηβικά-Παιδικά-Bebe Εσώρουχα Οι μαμάδες νιώθουν μoναξιά κι ας περιτριγυρίζονται από ανθρώπους Closet22 • Γυναικεία-Αντρικά-Εφηβικά-Παιδικά-Bebe Εσώρουχα\nΟι μαμάδες νιώθουν μoναξιά κι ας περιτριγυρίζονται από ανθρώπους\nΑν δεν έχετε κάποιον, όμως, μην στενοχωριέστε και μην κατηγορείτε τον εαυτό σας. Οι περισσότερες νέες μαμάδες αντιμετωπίζουν αυτού του είδους τη μοναξιά. Και καθώς περνά ο καιρός, γίνονται χίλια κομμάτια ανάμεσα στη δουλειά, στο σπίτι τους, στο σχολείο και τις δραστηριότητες των παιδιών.Έτσι έγινα κι εγώ, ώσπου κατάλαβα ότι δεν πρέπει να το περνάω μόνη μου!\nΕπικοινωνήστε με μια φίλη σας τώρα και ανοίξτε της την καρδιά σας για όσα σας απασχολούν – καλά και κακά. Και θα δείτε ότι θα επιστρέψετε στην καθημερινότητά σας ανανεωμένες και πιο χαρούμενες από ποτέ. Και πολύ πιο δυνατές απ’ ότι τις μέρες που τα αντιμετωπίζατε όλα μόνες σας.»Η μητρότητα είναι μια υπέροχη περίοδος στη ζωή κάθε γυναίκας, έρχεται όμως με πάρα πολλές ευθύνες και πολύ λίγο χρόνο για να ανταποκριθείς σε όλα. Κατά συνέπεια, το πρώτο πράγμα που θυσιάζουμε ίσως και να είναι αυτό που χρειαζόμαστε πιο πολύ: τις σχέσεις μας με τις άλλες μαμάδες. Τους μοναδικούς ανθρώπους δηλαδή που μπορούν να καταλάβουν τι περνάμε και να μας βοηθήσουν να ανταπεξέλθουμε χωρίς να τρελαθούμε. Αυτή η μαμά παροτρύνει τις μαμάδες να μην απομονώνονται, αλλά να επενδύουν λίγο απ’ τον χρόνο τους στις φιλίες τους.\n«Κάποιες φορές, η περίοδος που είναι πιο δύσκολο να διατηρήσεις τις φιλίες σου ζωντανές είναι εκείνη στην οποία τις έχεις περισσότερη ανάγκη από ποτέ. Το να έχει μια μαμά φιλικές σχέσεις και να κάνει παρέα με άλλες μαμάδες είναι σημαντικό για πάρα πολλούς λόγους. Έρευνες που έχουν γίνει κατά καιρούς, έχουν αποδείξει την αξία που έχουν οι φιλίες για την ψυχική και πνευματική υγεία κάθε μητέρας. Και, φυσικά, πόσο ανάγκη έχει τη συντροφικότητα και την αποδοχή σ’ αυτήν την εξαιρετικά απαιτητική περίοδο της ζωής της. Με τα χρόνια, έχω καταλήξει στο συμπέρασμα ότι, δυστυχώς, οι μαμάδες είναι από τους πιο μοναχικούς ανθρώπους εκεί έξω. Κι ας είναι διαρκώς περικυκλωμένες από ανθρώπους! Είμαι μητέρα εδώ και 14 χρόνια κι έχω τρία υπέροχα παιδιά. Η μητρότητα είναι μία από τις μεγαλύτερες ευλογίες στη ζωή μου, αλλά έχει κι αυτή τις δυσκολίες της.\nΌπως κι εγώ, πολλές μαμάδες νιώθουν να γίνονται χίλια κομμάτια, τόσο που τους είναι αδύνατον να διατηρήσουν επαφές με άλλους ανθρώπους, έξω απ’ τον στενό οικογενειακό τους κύκλο. Δεν έχουν πια δύο, αλλά δεκάδες καρπούζια κάτω από μια μασχάλη και όποτε πέσει κάποιο, τα βάζουν με τον εαυτό τους. Οι ενοχές δεν σταματούν ποτέ και ο χρόνος απλά δε φτάνει για να επενδύσουν λίγο παραπάνω και στις φιλίες τους. Παρ’ όλ’ αυτά, συχνά θέλουμε απεγνωσμένα να μιλήσουμε σε κάποιον κα βγάλουμε προς τα έξω ό,τι κρατάμε βαθιά μέσα μας. Και ποιος είναι πιο κατάλληλος από κάποιον που ξέρει πιο καλά απ’ τον καθένα τι περνάμε; Κάποιον που θα μας απαντήσει: “Ξέρω τι εννοείς” ή “Δεν ξέρεις πόσο σε νιώθω” ή “Μην ανησυχείς, συνέβη και σε μένα αυτό.” Είναι δύσκολο να μην έχουμε μια αληθινή διέξοδο από την καθημερινότητά μας, έναν τρόπο να βγούμε λίγο έξω απ’ όσα βιώνουμε και να δούμε τα πράγματα από απόσταση. Κι αυτό είναι κάτι που μόνο οι φίλοι μπορούν να σου δώσουν. Την ευκαιρία να βρεθείς με ανθρώπους που έχουν παρόμοιες εμπειρίες, που δεν θα σε κρίνουν για τις αστοχίες σου και θα μπορείτε να γελάσετε μαζί για όλα εκείνα που σε κάνουν να κλαις όταν είσαι μόνη σου. Χρειαζόμαστε τις άλλες μαμάδες για να πιαστούμε χέρι-χέρι και να περάσουμε μαζί από αυτό το δύσκολο στάδιο της ζωής μας.\nΝα βοηθάμε η μία την άλλη ώστε να το χαρούμε όσο περισσότερο γίνεται. Να ανοίγουμε η μία στην άλλη την καρδιά μας χωρίς να σκεφτόμαστε τις αντιδράσεις. Είναι απολύτως απαραίτητο όλο αυτό για να χαρούμε τη μητρότητα. Είναι απολύτως απαραίτητο να έχουμε έναν τουλάχιστον συνοδοιπόρο! Αν δεν έχετε κάποιον, όμως, μην στενοχωριέστε και μην κατηγορείτε τον εαυτό σας. Οι περισσότερες νέες μαμάδες αντιμετωπίζουν αυτού του είδους τη μοναξιά. Και καθώς περνά ο καιρός, γίνονται χίλια κομμάτια ανάμεσα στη δουλειά, στο σπίτι τους, στο σχολείο και τις δραστηριότητες των παιδιών. Έτσι έγινα κι εγώ, ώσπου κατάλαβα ότι δεν πρέπει να το περνάω μόνη μου! Κατάλαβα ότι έχω ανάγκη από φίλες σ’ αυτό το στάδιο της ζωής μου, ότι έχω ανάγκη τις άλλες μαμάδες. Γι’ αυτό αφιερώνω πλέον χρόνο και σ’ εκείνες, είτε είμαστε με τις οικογένειες μας είτε μόνες μας. Και δίνω στις φιλίες μου την ίδια βαρύτητα με τα όλα υπόλοιπα που έχω να κάνω. Μαμάδες, ακούστε με καλά! Αυτό πρέπει να κάνετε κι εσείς.\nΠηγή άρθρου: https://www.mama365.gr/37281/oi-mamades-niothoyn-monaxia-ki-as-peritrigyrizonta.html